qundao/data-zh-poetry huggingface dataset:
双峰定水璘老送木犀香五首·其五
作者：杨万里
朝代：宋
体裁：古风

谁言定水禅，入定似枯木。飞入广寒宫，收得香万斛。
双峰定水璘老送木犀香五首·其四
作者：杨万里
朝代：宋
体裁：古风

传语双峰老，汝师是如来。如何一瓣香，却为杨诚斋。
发中桥二首
作者：杨万里
朝代：宋

湿轿乘凉入，斜灯借路明。柳欹元不倒，桥阔自多惊。宿溜停残滴，朝曦放快晴。溪流太无赖，不作一声声。
发中桥二首
作者：杨万里
朝代：宋

湿轿乘凉入，斜灯借路明。柳欹元不倒，桥阔自多惊。宿霤停残滴，朝曦放快晴。溪流太无赖，不作一声声。新雨丰今岁，初晴屏积阴。猛收千疋练，微露一棱金。天熨粉青嫩，山描愁黛深。谁言残剩暑，卓午不相寻。
发中桥二首·其一
作者：杨万里
朝代：宋

湿轿乘凉入，斜灯借路明。
柳欹元不倒，桥阔自多惊。
宿溜停残滴，朝曦放快晴。
溪流太无頼，不作一声声。
发中桥二首·其一
作者：杨万里
朝代：宋

湿轿乘凉入，斜灯借路明。柳欹元不倒，桥阔自多惊。宿霤停残滴，朝曦放快晴。溪流太无赖，不作一声声。
发中桥二首·其二
作者：杨万里
朝代：宋
体裁：五言律诗

新雨丰今岁，初晴屏积阴。猛收千疋练，微露一棱金。天熨粉青嫩，山描愁黛深。谁言残剩暑，卓午不相寻。
发乌山入漂水县中山驿
作者：杨万里
朝代：宋
体裁：五言律诗

雨脚依山见，风头触树回。泥深行不去，轿兀睡还来。栩栩情微适，喧喧眼竟开。梦残那可续，续得转悠哉。
发孔镇晨炊漆桥道中纪行十首
作者：杨万里
朝代：宋

可堪衰病两相缠，更苦悬车尚五年。
羡杀雨中山上水，留他不住竟皈田。
发孔镇晨炊漆桥道中纪行十首
作者：杨万里
朝代：宋

君看人迹蝶来轻，蹈得林间路作坑。古路今人行不得，一时移上上头行。
发孔镇晨炊漆桥道中纪行十首
作者：杨万里
朝代：宋

斫地烧畲旋旋开，豆花麻荚更菘栽。
荒山半寸无遗土，田父何曾一饱来。
发孔镇晨炊漆桥道中纪行十首
作者：杨万里
朝代：宋

梦中一夜雨浪浪，晓过田间尚雨香。
塘水溉田能几许，雨余田水却皈塘。
发孔镇晨炊漆桥道中纪行十首
作者：杨万里
朝代：宋

梦中一夜雨浪浪，晓过田间尚雨香。塘水溉田能几许，雨馀田水却归塘。可堪衰病两相缠，更苦悬车尚五年。羡杀雨中山上水，留它不住竟归田。雨入秋田恰及时，禾头相枕卧相依。路南路北皆秋水，净洗行人屦上泥。不但秋原雨冒田，坐看平地路成川。隔田山下青松外，不见人家只见烟。斫地烧畬旋旋开，豆花麻荚更菘栽。荒山半寸无遗土，田父何曾一饱来。君看人迹蝶来轻，踏得林间路作坑。古路今人行不得，一时移上上头行。行穿诘曲更崔嵬，野店柴门半未开。皂荚树阴黄草屋，隔篱犬吠出头来。雨入秋空细复轻，松梢积得太多生。忽然落点拳来大，偏作行人滴伞声。清晓新凉惬老怀，只愁傔从可怜哉。泥行寸步无由到，雨去前山却复回。水夹横堤柳万株，雨馀新沐更新梳。柔条如线长而细，不贯双鱼只贯珠。
发孔镇晨炊漆桥道中纪行十首·其一
作者：杨万里
朝代：宋

梦中一夜雨浪浪，晓过田间尚雨香。
塘水溉田能几许，雨余田水却归塘。
发孔镇晨炊漆桥道中纪行十首·其一
作者：杨万里
朝代：宋

梦中一夜雨浪浪，晓过田间尚雨香。塘水溉田能几许，雨馀田水却归塘。
发孔镇晨炊漆桥道中纪行十首·其一〇
作者：杨万里
朝代：宋

水夹横堤柳万株，雨余新沐更新梳。
柔条如线长而细，不贯双鱼只贯珠。
发孔镇晨炊漆桥道中纪行十首·其七
作者：杨万里
朝代：宋
体裁：七言绝句

行穿诘曲更崔嵬，野店柴门半未开。皂荚树阴黄草屋，隔篱犬吠出头来。
发孔镇晨炊漆桥道中纪行十首·其三
作者：杨万里
朝代：宋

雨入秋田恰及时，禾头相枕卧相依。路南路北皆秋水，净洗行人屦上泥。
发孔镇晨炊漆桥道中纪行十首·其三
作者：杨万里
朝代：宋

雨入秋田恰及时，禾头相枕卧相依。
路南路北皆秋水，浄洗行人屦上泥。
发孔镇晨炊漆桥道中纪行十首·其九
作者：杨万里
朝代：宋

清晓新凉惬老怀，只愁傔从可怜哉。泥行寸步无由到，雨去前山却复回。
发孔镇晨炊漆桥道中纪行十首·其九
作者：杨万里
朝代：宋

清晓新凉惬老怀，只愁傔从可怜哉。
泥行寸步无由到，雨去前山却復回。
发孔镇晨炊漆桥道中纪行十首·其二
作者：杨万里
朝代：宋
体裁：七言绝句

可堪衰病两相缠，更苦悬车尚五年。羡杀雨中山上水，留它不住竟归田。
发孔镇晨炊漆桥道中纪行十首·其五
作者：杨万里
朝代：宋
体裁：七言绝句

斫地烧畬旋旋开，豆花麻荚更菘栽。荒山半寸无遗土，田父何曾一饱来。
发孔镇晨炊漆桥道中纪行十首·其八
作者：杨万里
朝代：宋

雨入秋空细复轻，松梢积得太多生。忽然落点拳来大，偏作行人滴伞声。
发孔镇晨炊漆桥道中纪行十首·其八
作者：杨万里
朝代：宋

雨入秋空细復轻，松梢积得太多生。
忽然落点拳来大，偏作行人滴伞声。
发孔镇晨炊漆桥道中纪行十首·其六
作者：杨万里
朝代：宋
体裁：七言绝句

君看人迹蝶来轻，踏得林间路作坑。古路今人行不得，一时移上上头行。
发孔镇晨炊漆桥道中纪行十首·其十
作者：杨万里
朝代：宋

水夹横堤柳万株，雨馀新沐更新梳。柔条如线长而细，不贯双鱼只贯珠。
发孔镇晨炊漆桥道中纪行十首·其四
作者：杨万里
朝代：宋
体裁：七言绝句

不但秋原雨冒田，坐看平地路成川。隔田山下青松外，不见人家只见烟。
发慈湖过烈山望见历阳一带山二首
作者：杨万里
朝代：宋

梦绕天津月再湾，慈湖解缆已开颜。淮山到眼浑相识，直北青梢是定山。一出还添二百诗，风光投到费推辞。江湖物色休吟尽，留取西归一半题。
发慈湖，过烈山，望见历阳一带山二首
作者：杨万里
朝代：宋
体裁：七言绝句

一出还添二百诗，风光投到费推辞。江湖物色休吟尽，留取西归一半题。
发慈湖，过烈山，望见历阳一带山二首
作者：杨万里
朝代：宋
体裁：七言绝句

梦绕天津月再湾，慈湖解缆已开颜。淮山到眼浑相识，直北青梢是定山。
发杨港渡入交石夹四首
作者：杨万里
朝代：宋

山断情相接，江同泒暂分。
无风犹细浪，有日却轻云。
生熟衣中半，阴晴气两熏。
还家浑欲早，徐掉也堪欣。
发杨港渡入交石夹四首
作者：杨万里
朝代：宋

朝雨匆匆霁，春山历历嘉。老青交幼绿，暗锦出明花。渔艇十数只，鸡声三五家。人生须富贵，此辈亦生涯。入夹宽中窄，临流慢处深。朝阳明众岫，西崦自多阴。脱裤嗔人俭，提壶侑我斟。老来除饮外，半点没春心。山断情相接，江同派暂分。无风犹细浪，有日却轻云。生熟衣中半，阴晴气两熏。还家浑欲早，徐棹也堪欣。荻岸何时了，松舟几日停。波来全蜀白，树去两淮青。柔橹殊清响，征人自厌听。不知谁子醉，垂手瞰江亭。
发杨港渡入交石夹四首·其一
作者：杨万里
朝代：宋
体裁：五言律诗

朝雨匆匆霁，春山历历嘉。老青交幼绿，暗锦出明花。渔艇十数只，鸡声三五家。人生须富贵，此辈亦生涯。
发杨港渡入交石夹四首·其一
作者：杨万里
朝代：宋

朝雨匆匆霁，春山历历嘉。
老青交幼绿，暗锦出明花。
渔艇十数隻，鸡声三五家。
人生须富贵，此辈亦生涯。
发杨港渡入交石夹四首·其三
作者：杨万里
朝代：宋
体裁：五言律诗

山断情相接，江同派暂分。无风犹细浪，有日却轻云。生熟衣中半，阴晴气两熏。还家浑欲早，徐棹也堪欣。
发杨港渡入交石夹四首·其二
作者：杨万里
朝代：宋

入夹宽中窄，临流慢处深。
朝阳明众岫，西崦自多阴。
脱袴嗔人俭，提壶侑我斟。
老来除饮外，半点没春心。
发杨港渡入交石夹四首·其二
作者：杨万里
朝代：宋

入夹宽中窄，临流慢处深。朝阳明众岫，西崦自多阴。脱裤嗔人俭，提壶侑我斟。老来除饮外，半点没春心。
发杨港渡入交石夹四首·其四
作者：杨万里
朝代：宋

荻岸何时了，松舟几日停。
波来全蜀白，树去两淮青。
柔樐殊清响，征人自厌听。
不知谁子醉，垂手瞰江亭。
发杨港渡入交石夹四首·其四
作者：杨万里
朝代：宋

荻岸何时了，松舟几日停。波来全蜀白，树去两淮青。柔橹殊清响，征人自厌听。不知谁子醉，垂手瞰江亭。
发枫平
作者：杨万里
朝代：宋

谷暗迷窗晓，山鸣报雨来。畦丁绝须喜，菜甲正新栽。倦路愁何那，冲泥惯岂才。吾诗未大好，也辱片云催。
发枫平
作者：杨万里
朝代：宋

谷暗迷窗晓，山鸣报雨来。畦丁绝须喜，菜甲正新栽。倦路愁何那，冲泥惯岂才？吾诗未大好，也辱片云催。
发枫平
作者：杨万里
朝代：宋

谷暗迷窗晓，山鸣报雨来。
畦丁绝须喜，菜甲正新栽。
倦路愁何那，衝泥惯岂纔。
吾诗未大好，也辱片云催。
发赵屯得风宿杨林池是日行二百里
作者：杨万里
朝代：宋
体裁：七言律诗

动地风来觉地浮，拍天浪起带天流。舞翻柳树知何喜，拜杀芦花未肯休。两岸万山如走马，一帆千里送归舟。出笼病鹤孤飞后，回首金笼始欲愁。
发赵屯，得风宿杨林池，是日行二百里
作者：杨万里
朝代：宋

动地风来觉地浮，拍天浪起带天流。无翻柳树知何喜，拜杀芦花未肯休。两岸万山如走马，一帆千里送归舟。出笼病鹤孤飞後，回首金笼始欲愁。
发通衢驿见梅有感
作者：杨万里
朝代：宋
体裁：七言绝句

忙中掠眼雪枝斜，落片纷纷点玉沙。虚过一冬妨底事，不曾款曲是梅花。
发银树林
作者：杨万里
朝代：宋

莫过溪桥银树林，溪深未抵路泥深。
清风一阵掠人面，晴色半开关客心。
远岭惹云秋裏雪，淡天刷墨晓来阴。
几多好句争投我，柳夺花偷底处寻。
发银树林
作者：杨万里
朝代：宋

莫过溪桥银树林，溪深未抵路泥深。清风一阵掠人面，晴色半开关客心。远岭惹云秋里雪，淡天刷墨晓来阴。几多好句争投我，柳夺花偷底处寻。
发银树林
作者：杨万里
朝代：宋

莫过溪桥银树林，溪深未抵路泥深。
清风一阵掠人面，晴色半开关客心。
远岭惹云秋里雪，淡天刷墨晓来阴。
几多好句争枝我，柳夺花偷底处寻。
古路
作者：杨万里
朝代：宋

我生倦行路，此行欣不辞。我岂与人异，厌闲乐驱驰。王事当有行，忘身那自知。闽盗入吾部，梅川作潢池。白羽飞赤囊，碧油走红旗。履霜戎不早，蔓草要勿滋。士皆冲冠怒，人挟报国私。我行梅始花，我归柳应丝。会当挥蝥弧，一笑封鲸鲵。休愁荦确路，即赋竞病诗。
古路
作者：杨万里
朝代：宋

我生倦行路，此行欣不辞。我岂与人异，厌闲乐驱驰。王事当有行，忘身那自知。闽盗入吾部，梅川作潢池。白羽飞赤囊，碧油走红旗。履霜戒不早，蔓草要勿滋。士皆冲冠怒，人挟报国私。我行梅始花，我归柳应丝。会当挥蝥弧，一笑封鲸鲵。休愁荦确路，即赋竞病诗。
古路
作者：杨万里
朝代：宋

我生倦行路，此行欣不辞。
我岂与人异，厌闲乐驱驰。
王事当有行，忘身那自知。
闽盗入吾部，梅川作潢池。
白羽飞赤囊，碧油走红旗。
履霜戒不早，蔓草要勿滋。
士皆衝冠怒，人挟报国私。
我行梅始花，我归柳应丝。
会当挥蝥弧，一笑封鲸鲵。
休愁荦确路，即赋竞病诗。
古风敬饯吉州梁史君
作者：杨万里
朝代：宋

南方儒先囿三山，山中豹蔚推伯鸾。
手拏枝桂下广寒，身作德星南斗间。
治行第一闻九关，再分鱼书朱两幡。
丰湖夜敲坡老门，螺浦晓酌六一泉，露冕朞月惠化传。
青原改色白鹭妍，白叟鼓腹黄童颠。
曲生打开禁酒国，云子凑集移粟船。
向来醉人号一瑞，如今醉人横路眠。
满城米贱酒更贱，尽道人皆有一天。
如何癖爱香火缘，三章叫阍觅散仙。
定知不晚当赐环，金貂玉佩香案前。
古风敬饯吉州梁史君
作者：杨万里
朝代：宋

南方儒先囿三山，山中豹蔚推伯鸾。手拿枝桂下广寒，身作德星南斗间。治行第一闻九关，再分鱼书朱两幡。丰湖夜敲坡老门，螺浦晓酌六一泉，露冕期月惠化传。青原改色白鹭妍，白叟鼓腹黄童颠。曲生打开禁酒国，云子凑集移粟船。向来醉人号一瑞，如今醉人横路眠。满城米贱酒更贱，尽道人皆有一天。如何癖爱香火缘，三章叫阍觅散仙。定知不晚当赐环，金貂玉佩香案前。
古风敬饯吉州梁史君
作者：杨万里
朝代：宋

南方儒先囿三山，山中豹蔚推拍鸾。手拏枝桂下广寒，身作德星南斗间。治行第一闻九关，再分鱼书朱两幡。丰湖夜敲坡老门，螺浦晓酌六一泉。露冕暮月惠化傅，清原改色白鹭妍。白叟鼓腹黄童颠，麴生打开禁酒国。云子凑集移粟船，向来醉人号一瑞。如今醉人横路眠，满城米贱酒更贱。尽道人皆有一天，如何癖爱香火缘。三章叫阍觅散仙，定知不晚当赐环，金貂玉佩香案前。
古风敬饯都运焕章雷吏部祗召入觐
作者：杨万里
朝代：宋

高皇中兴社稷臣，紫岩先生第一人。
来从紫岩住紫盖，鸿钧转作湘中春。
风流人物被草木，香满橘洲连岳麓。
一时宾客盛邹枚，明月夜光和结绿。
雷家夫子龙凤章，优入其室升其堂。
朱幡玉节徧南纪，锦帐绫衾推望郎。
使星下照翼轸旁，西山南浦回风光。
渠侬别有经世具，袖却两手惟深藏。
玉皇唤渠登庙廊，小却犹在持橐行。
野人亦忝同门者，久挂衣冠卧林下。
病身只合钓烟波，儿辈犹堪累甄冶。
古风敬饯都运焕章雷吏部祗召入觐
作者：杨万里
朝代：宋

高皇中兴社稷臣，紫岩先生第一人。来从紫岩住紫盖，鸿钧转作湘中春。风流人物被草木，香满橘洲连岳麓。一时宾客盛邹枚，明月夜光和结绿。雷家夫子龙凤章，优入其室升其堂。朱幡玉节遍南纪，锦帐绫衾推望郎。使星下照翼轸旁，西山南浦回风光。渠侬别有经世具，袖却两手惟深藏。玉皇唤渠登庙廊，小却犹在持橐行。野人亦忝同门者，久挂衣冠卧林下。病身只合钓烟波，儿辈犹堪累甄冶。
古风敬饯都运焕章雷吏部祗召入觐
作者：杨万里
朝代：宋

高皇中兴祛稷臣，紫岩先生弟一人。来从紫岩住紫盖，鸿钧转作湘中春。风流人物被草木，香满橘洲连狱麓。一时宾客盛邹枚，明月夜光和结绿。雷家夫子龙凤章，优入其室升其堂。朱幡玉节遍南纪，锦帐绫衾推望郎。使星下照翼轸旁，西山南浦回风光。渠侬别有经世具，袖却两手惟深藏。玉皇唤渠登庙廊，小却犹在持橐行。野人亦忝同门者，久挂衣冠卧林下。病身只合钓烟波，儿辈犹堪累甄冶。
古风送刘委游试艺南宫
作者：杨万里
朝代：宋

西溪先生刘夫子，个是国士天下士。家庭孝友眷里风，义气高寒秋後水。艮斋荐书叫九关，重华表闾上半天。人冤有德却无位，天报芝兰满阶砌。诸孙个个九凤雏，此郎轩轩千里驹。槐花再登乡老书，桃花一跳化龙鱼。堂上双亲黑头在，日唤子孙倚门待。绿衣归上千岁觞，还我西溪读书债。
古风送刘季游试艺南宫
作者：杨万里
朝代：宋

西溪先生刘夫子，个是国士天下士。
家庭孝友春裏风，义气高寒秋后水。
艮斋荐书叫九关，重华表闾上半天。
人冤有德却无位，天报芝兰满阶砌。
诸孙箇箇九凤雏，此郎轩轩千里驹。
槐花再登乡老书，桃花一跳化龙鱼。
堂上双亲黑头在，日唤子孙倚门待。
绿衣归上千岁觞，还我西溪读书债。
古风送刘季游试艺南宫
作者：杨万里
朝代：宋

西溪先生刘夫子，个是国士天下士。家庭孝友春里风，义气高寒秋后水。艮斋荐书叫九关，重华表闾上半天。人冤有德却无位，天报芝兰满阶砌。诸孙个个九凤雏，此郎轩轩千里驹。槐花再登乡老书，桃花一跳化龙鱼。堂上双亲黑头在，日唤子孙倚门待。绿衣归上千岁觞，还我西溪读书债。
句
作者：杨万里
朝代：宋

露窠蛛恤纬，风语燕怀春。立岸风大壮，还舟灯小明。疏星煜煜沙贯日，绿云扰扰水舞苔。坐忘日月三杯酒，卧护江湖一钓船。
句·其一
作者：杨万里
朝代：宋

露窠蛛恤纬，风语燕怀春。
句·其三
作者：杨万里
朝代：宋

疎星煜煜沙贯日，绿云扰扰水舞苔。
句·其三
作者：杨万里
朝代：宋

疏星煜煜沙贯日，绿云扰扰水舞苔。
句·其二
作者：杨万里
朝代：宋

立岸风大壮，还舟灯小明。
句·其四
作者：杨万里
朝代：宋

坐忘日月三杯酒，卧护江湖一钓船。
右延之诗
作者：杨万里
朝代：宋

西归累岁却朝天，添得囊中六百篇。垂连城三倍价，夜光明月十分圆。竞夸凤沼诗仙样，当有鸡林买客傅。我似岑参与高适，姓名得入少陵编。
叶叔羽集同年九人于樱桃园钱袭明何同叔即席赋诗追和其韵二首 其二 和何同叔韵
作者：杨万里
朝代：宋

天门金榜出槐宸，四海同年骨肉亲。走马看花才几日，晓星残月半无人。谈间平叔元如玉，句里司勋别有春。欲把清新比梅雪，却愁梅雪未清新。
叶叔羽集同年九人于樱桃园钱袭明何同叔即席赋诗追和其韵二首·和何同叔韵
作者：杨万里
朝代：宋

天门金榜出槐宸，四海同年骨肉亲。
走马看花纔几日，晓星残月半无人。
谈间平叔元如玉，句裏司勋别有春。
欲把清新比梅雪，却愁梅雪未清新。
叶叔羽集同年九人于樱桃园钱袭明何同叔即席赋诗追和其韵二首·和钱袭明韵
作者：杨万里
朝代：宋
体裁：七言律诗

八座能分一日光，题名犹记榜间黄。看渠超出金闺彦，顾我曾为同舍郎。高会九人寻水石，纵谈一笑间宫商。越王孙子琼瑶句，细把重吟恐脱忘。
叶叔羽集同年九人于樱桃园钱袭明何同叔即席赋诗追和其韵二首·和钱袭明韵
作者：杨万里
朝代：宋

八座能分一日光，题名犹记榜间黄。看渠超出金闺彦，顾我曾为同舍郎。高会九人寻水石，纵谈一笑间宫商。越王孙子琼瑶句，细把重吟恐脱忘。天门金榜出槐宸，四海同年骨肉亲。走马看花才几日，晓星残月半无人。谈间平叔元如玉，句里司勋别有春。欲把清新比梅雪，却愁梅雪未清新。
叶叔羽集同年九人於樱桃园，钱袭明、何同叔
作者：杨万里
朝代：宋

八座能分一日光，题名犹记牓间黄。
看渠超出金闺彦，顾我曾为同舍郎。
高会九人寻水石，縰谈一笑间宫商。
越王孙子琼瑶句，细把重吟恐脱忘。
叶叔羽集同年九人於樱桃园，钱袭明、何同叔
作者：杨万里
朝代：宋

天门金牓出槐宸，四海同年骨囱亲。走马看花才几日，晓星残月半无人。谈间平叔元如玉，句里司勋别有春。欲把清新比梅雪，却愁梅雪未清新。
叶教授镐乃翁致政一百三岁，屡加封，仍鍚朱
作者：杨万里
朝代：宋
体裁：五言律诗

兰玉初攀桂，朱银降自天。堂中有一老，物外百三年。紫诰行充栋，霜毛尽满颠。仁人元自寿，端不羡臞仙。
合路马坊年年四月殿前诸军牧马于此十月复归都下
作者：杨万里
朝代：宋

地迥湖宽春草酥，年年此地牧天驹。玉花骢里龙归去，金粟堆前鸟自呼。苑厩尚虚三万柱，柳林集得许多乌。即今未有王良眼，山子飞黄岂是无。
合路马坊年年四月殿前诸军牧马于此十月復归都下
作者：杨万里
朝代：宋

地迥湖宽春草酥，年年此地牧天驹。
玉花骢裏龙归去，金粟堆前鸟自呼。
苑厩尚虚三万柱，柳林集得许多乌。
即今未有王良眼，山子飞黄岂是无。
同三馆饯王恭父监丞分韵予得何字
作者：杨万里
朝代：宋

去岁从游泛绿波，西湖今日又新荷。
生来长是欢悰少，老去更堪离别多。
客裏送君留不住，尊前为我饮无何。
休休万事付一醉，为报骊驹未要歌。
同三馆饯王恭父监丞分韵予得何字
作者：杨万里
朝代：宋

去岁从游泛绿波，西湖今日又新荷。生来长是欢悰少，老去更堪离别多。客里送君留不住，尊前为我饮无何。休休万事付一醉，为报骊驹未要歌。
同主簿叔暮立
作者：杨万里
朝代：宋

旋旋前山没，駸駸半臂寒。鸥归势何嬾，林近意先安。待月迟云麽，烦公小立看。未知立玊筝，何似立江千。
同主簿叔暮立
作者：杨万里
朝代：宋
体裁：五言律诗

旋旋前山没，骎骎半臂寒。鸥归势何懒，林近意先安。待月迟云么，烦公小立看。未知立玉笋，何似立江干。
同刘季游登天柱冈四首
作者：杨万里
朝代：宋

两只胡床小憩些，一枝筇杖拄倾斜。烟云惨淡天将雪，风日荒寒梅未花。人去客来酤酒市，鸡鸣犬吠野人家。清游不用忙归去，强管行程是暮鸦。我行谁与报江枫，旋摆旌旗一路红。朔吹崩腾危两耳，东山踊跃献诸峰。松阴好处皆亭子，瑶草香边即坐狨。渐陟渐高元不觉，忽然身在半天中。
同刘季游登天柱冈四首·其一
作者：杨万里
朝代：宋
体裁：七言律诗

两只胡床小憩些，一枝筇杖拄倾斜。烟云惨淡天将雪，风日荒寒梅未花。人去客来酤酒市，鸡鸣犬吠野人家。清游不用忙归去，强管行程是暮鸦。
同刘季游登天柱冈四首·其一
作者：杨万里
朝代：宋

两隻胡床小憩些，一枝筇杖拄倾斜。
烟云惨淡天将雪，风日荒寒梅未花。
人去客来酤酒市，鸡鸣犬吠野人家。
清游不用忙归去，强管行程是暮鸦。
同刘季游登天柱冈四首·其三
作者：杨万里
朝代：宋
体裁：七言绝句

穿青度碧白云中，山正奇时路忽穷。引道老农辞我去，与君更上最高峰。
同刘季游登天柱冈四首·其三
作者：杨万里
朝代：宋

穿青度碧白云中，山正奇时路忽穷。引道老农辞我去，与君更上最高峰。偶然乘兴上孱颜，若待偷闲何日闲。脚力到时皆我有，不须更问是谁山。
同刘季游登天柱冈四首·其二
作者：杨万里
朝代：宋
体裁：七言律诗

我行谁与报江枫，旋摆旌旗一路红。朔吹崩腾危两耳，东山踊跃献诸峰。松阴好处皆亭子，瑶草香边即坐狨。渐陟渐高元不觉，忽然身在半天中。
同刘季游登天柱冈四首·其四
作者：杨万里
朝代：宋
体裁：七言绝句

偶然乘兴上孱颜，若待偷闲何日闲。脚力到时皆我有，不须更问是谁山。
同君俞、季永步至普济寺，晚泛西湖以归，得
作者：杨万里
朝代：宋

阁日微阴不碍晴，杖藜小倦且须行。湖山有意留侬款，约束疏锺未要声。
同君俞季永步至普济寺晚泛西湖以归得四绝句
作者：杨万里
朝代：宋

阁日微阴不碍晴，杖藜小倦且须行。湖山有意留侬款，约束疏钟未要声。烟艇横斜柳港湾，云山出没柳行间。登山得似游湖好，却是湖心看尽山。西湖虽老为人容，不必花时十里红。卷取郭熙真水墨，枯荷折苇小霜风。曲曲都城缭翠微，鳞鳞湖浪动斜晖。天寒日暮游人少，两岸轻舟星散归。
同君俞季永步至普济寺晚泛西湖以归得四绝句·其一
作者：杨万里
朝代：宋

阁日微阴不碍晴，杖藜小倦且须行。
湖山有意留侬款，约束疎钟未要声。
同君俞季永步至普济寺晚泛西湖以归得四绝句·其一
作者：杨万里
朝代：宋

阁日微阴不碍晴，杖藜小倦且须行。湖山有意留侬款，约束疏钟未要声。
同君俞季永步至普济寺晚泛西湖以归得四绝句·其三
作者：杨万里
朝代：宋
体裁：七言绝句

西湖虽老为人容，不必花时十里红。卷取郭熙真水墨，枯荷折苇小霜风。
同君俞季永步至普济寺晚泛西湖以归得四绝句·其二
作者：杨万里
朝代：宋
体裁：七言绝句

烟艇横斜柳港湾，云山出没柳行间。登山得似游湖好，却是湖心看尽山。
同君俞季永步至普济寺晚泛西湖以归得四绝句·其四
作者：杨万里
朝代：宋
体裁：七言绝句

曲曲都城缭翠微，鳞鳞湖浪动斜晖。天寒日暮游人少，两岸轻舟星散归。
同子文材翁子直萧巨济中元夜东园望月二首
作者：杨万里
朝代：宋

杂碎轻云白锦鳞，十分圆月湿银盆。锦鳞散尽银盆在，依旧青天无点痕。月到东园分外光，行行坐坐间传觞。生愁踏碎千花影，回顾千花总不妨。
同子文材翁子直萧巨济中元夜东园望月二首·其一
作者：杨万里
朝代：宋
体裁：七言绝句

杂碎轻云白锦鳞，十分圆月湿银盆。锦鳞散尽银盆在，依旧青天无点痕。
同子文材翁子直萧巨济中元夜东园望月二首·其二
作者：杨万里
朝代：宋
体裁：七言绝句

月到东园分外光，行行坐坐间传觞。生愁踏碎千花影，回顾千花总不妨。
同尤延之、京仲远玉壶饯客二首
作者：杨万里
朝代：宋

南漪亭上据胡床，不负西湖五月凉。
十里水风巳无价，水风底里更荷香。
同尤延之、京仲远玉壶饯客二首
作者：杨万里
朝代：宋

金桮玉酒沉寒水，青李来禽尚带生。不是此间无暑气，湖风吹取过临平。
同尤延之京仲远玉壶饯客二首
作者：杨万里
朝代：宋

南漪亭上据胡床，不负西湖五月凉。十里水风已无价，水风底里更荷香。金杯玉酒沈寒冰，青李来禽尚带生。不是此间无暑气，湖风吹取过临平。
同尤延之京仲远玉壶饯客二首·其一
作者：杨万里
朝代：宋

南漪亭上据胡床，不负西湖五月凉。
十里水风已无价，水风底裏更荷香。
同尤延之京仲远玉壶饯客二首·其一
作者：杨万里
朝代：宋

南漪亭上据胡床，不负西湖五月凉。十里水风已无价，水风底里更荷香。
同尤延之京仲远玉壶饯客二首·其二
作者：杨万里
朝代：宋
体裁：七言绝句

金杯玉酒沈寒冰，青李来禽尚带生。不是此间无暑气，湖风吹取过临平。
同岳大用抚干雪後游西湖，早饭显明寺。步至
作者：杨万里
朝代：宋

湖暖开冰已借春，山晴留雪要娱人。
昨游未当清奇在，路冻重来眼却新。
同岳大用甫抚干雪后游西湖早饭显明寺步至四圣观访林和靖故居观鹤听琴得四绝句时去除夕二日
作者：杨万里
朝代：宋

湖暖开冰已借春，山晴留雪要娱人。昨游未当清奇在，踏冻重来眼却新。紫陌微乾未放尘，青鞋不惜涴泥痕。春风已入寒蒲节，残雪犹依古柳根。冰壶底里步金沙，真到林逋处士家。未办寒泉荐秋菊，且将瘦句了梅花。道堂高绝俯空明，上下跻攀取意行。净阁虚廊人寂寂，鹤声断处忽琴声。
同岳大用甫抚干雪后游西湖早饭显明寺步至四圣观访林和靖故居观鹤听琴得四绝句时去除夕二日·其一
作者：杨万里
朝代：宋
体裁：七言绝句

湖暖开冰已借春，山晴留雪要娱人。昨游未当清奇在，踏冻重来眼却新。
同岳大用甫抚干雪后游西湖早饭显明寺步至四圣观访林和靖故居观鹤听琴得四绝句时去除夕二日·其三
作者：杨万里
朝代：宋

冰壶底裏步金沙，真到林逋处士家。
未办寒泉荐秋菊，且将瘦句了梅花。
同岳大用甫抚干雪后游西湖早饭显明寺步至四圣观访林和靖故居观鹤听琴得四绝句时去除夕二日·其三
作者：杨万里
朝代：宋

冰壶底里步金沙，真到林逋处士家。未办寒泉荐秋菊，且将瘦句了梅花。
同岳大用甫抚干雪后游西湖早饭显明寺步至四圣观访林和靖故居观鹤听琴得四绝句时去除夕二日·其二
作者：杨万里
朝代：宋
体裁：七言绝句

紫陌微乾未放尘，青鞋不惜涴泥痕。春风已入寒蒲节，残雪犹依古柳根。
同岳大用甫抚干雪后游西湖早饭显明寺步至四圣观访林和靖故居观鹤听琴得四绝句时去除夕二日·其二
作者：杨万里
朝代：宋

紫陌微干未放尘，青鞋不惜涴泥痕。
春风已入寒蒲节，残雪犹依古柳根。
同岳大用甫抚干雪后游西湖早饭显明寺步至四圣观访林和靖故居观鹤听琴得四绝句时去除夕二日·其四
作者：杨万里
朝代：宋

道堂高绝俯空明，上下跻攀取意行。净阁虚廊人寂寂，鹤声断处忽琴声。
同岳大用甫抚干雪后游西湖早饭显明寺步至四圣观访林和靖故居观鹤听琴得四绝句时去除夕二日·其四
作者：杨万里
朝代：宋

道堂高绝俯空明，上下跻攀取意行。
浄阁虚廊人寂寂，鹤声断处忽琴声。
同才翁弟游东园
作者：杨万里
朝代：宋
体裁：七言绝句

东园花径半莓苔，老子多时不到来。一巷江梅都落尽，祇今开底是红梅。
同才翁弟游东园
作者：杨万里
朝代：宋

东园花径半莓苔，老子多时不到来。一巷江梅都落尽，秪今开底是红梅。
同李簿养直登秋屏
作者：杨万里
朝代：宋

大范今无寺，秋屏故有基。看山非不好，吊古却成悲。行役真何若，同来也未迟。题诗只恶语，差胜不题诗。
同李簿养直登秋屏
作者：杨万里
朝代：宋
体裁：五言律诗

大范今无寺，秋屏故有基。看山非不好，吊古却成悲。行役真何苦，同来也未迟。题诗只恶语，差胜不题诗。
同次公观细陂，小坐行店
作者：杨万里
朝代：宋
体裁：五言绝句

店歇疑为旅，溪行当出郊。莓苔依断蓼，翡翠上寒梢。
同王见可刘子年循南溪度西桥登天柱冈望东山二首
作者：杨万里
朝代：宋

亲交久别忽相从，饭罢相将拄瘦筇。深涧小桥聊驻步，胡床羽扇对西风。水声流入肝脾里，日影轻遮云气中。玉润即看朝玉阙，山居独自卧山翁。偶因闲步散顽麻，倦唤胡床小歇些。飞上山头人似鹤，回看溪畔路如蛇。云烟极目知何处，松竹为门是我家。下得山来饥更渴，也无麦饭也无茶。
同王见可刘子年循南溪度西桥登天柱冈望东山二首·其一
作者：杨万里
朝代：宋

亲交久别忽相从，饭罢相将拄瘦筇。
深涧小桥聊驻步，胡床羽扇对西风。
水声流入肝脾裏，日影轻遮云气中。
玉润即看朝玉阙，山居独自卧山翁。
同王见可刘子年循南溪度西桥登天柱冈望东山二首·其一
作者：杨万里
朝代：宋
体裁：七言律诗

亲交久别忽相从，饭罢相将拄瘦筇。深涧小桥聊驻步，胡床羽扇对西风。水声流入肝脾里，日影轻遮云气中。玉润即看朝玉阙，山居独自卧山翁。
同王见可刘子年循南溪度西桥登天柱冈望东山二首·其二
作者：杨万里
朝代：宋
体裁：七言律诗

偶因闲步散顽麻，倦唤胡床小歇些。飞上山头人似鹤，回看溪畔路如蛇。云烟极目知何处，松竹为门是我家。下得山来饥更渴，也无麦饭也无茶。
后一月再宿城外野店夙兴入城谒益公二首
作者：杨万里
朝代：宋

吹灯览镜又匆匆，乌帽新时白鬓空。残月忙追晓星上，飞霜先到轿窗中。如何五鼓寒十倍，不肯半分饶一翁。到得火轮相暖热，山霏特地碧曚昽。归途未信欲斜阳，只怪行人影转长。松寿已高犹绿发，枫年方少更红裳。秋光便是天金谷，画本偷归我锦囊。只怨冲寒叹行役，青鞋布袜却芬香。
后一月再宿城外野店夙兴入城谒益公二首·其一
作者：杨万里
朝代：宋
体裁：七言律诗

吹灯览镜又匆匆，乌帽新时白鬓空。残月忙追晓星上，飞霜先到轿窗中。如何五鼓寒十倍，不肯半分饶一翁。到得火轮相暖热，山霏特地碧曚昽。
后一月再宿城外野店夙兴入城谒益公二首·其二
作者：杨万里
朝代：宋

归途未信欲斜阳，只怪行人影转长。
松寿已高犹绿髮，枫年方少更红裳。
秋光便是天金谷，画本偷归我锦囊。
只怨衝寒叹行役，青鞋布袜却芬香。
后圃散策
作者：杨万里
朝代：宋

花径雨后凉，树声风外战。
杖屦顿轻松，儿女同行散。
少者前已失，老者后仍倦。
隔林吹笑语，相闻如对面。
明明去人近，眇眇弥步远。
松杉满地影，一瞬忽不见。
仰观紫日轮，偶度白云片。
佳处留再来，前山未须徧。
后圃散策
作者：杨万里
朝代：宋

花径雨后凉，树声风外战。杖屦顿轻松，儿女同行散。少者前已失，老者后仍倦。隔林吹笑语，相闻如对面。明明去人近，眇眇弥步远。松杉满地影，一瞬忽不见。仰观紫日轮，偶度白云片。佳处留再来，前山未须遍。
后圃杏花
作者：杨万里
朝代：宋
体裁：五言律诗

小树手初种，当年花便稠。拣枝那忍折，绕径祗成愁。淡了犹红在，留渠肯住不。无端万银竹，判却一春休。
后圃秋步
作者：杨万里
朝代：宋

夏箑秋新妒，暄窗冷早侵。病葵萱未悟，落果草偏深。老矣曾荣望，归欤更懒心。此冠弹与挂，若个不山林。
后圃秋步
作者：杨万里
朝代：宋

夏箑秋新妬，暄窗冷早侵。
病葵萱未悟，落果草偏深。
老矣曾荣望，归欤更懒心。
此冠弹与挂，若箇不山林。
后苦寒歌
作者：杨万里
朝代：宋

白鸥立雪胫透冷，鸬鷀避风飞不正。
一双野鸭欺晚寒，出没冰河底心性。
绝怜红船黄帽郎，绿蓑青篛牵牙樯。
生愁堕指脱两耳，芦花亦无何许藏。
遣骑前头买干荻，速烘燄火与一炙。
三足老鸦寒不出，看云诉天天不泣。
后苦寒歌
作者：杨万里
朝代：宋

白鸥立雪胫透冷，鸬鹚避风飞不正。一双野鸭欺晚寒，出没冰河底心性。绝怜红船黄帽郎，绿蓑青箬牵牙樯。生愁堕指脱两耳，芦花亦无何许藏。遣骑前头买乾荻，速烘燄火与一炙。三足老鸦寒不出，看云诉天天不泣。
含笑
作者：杨万里
朝代：宋
体裁：七言绝句

大笑何如小笑香，紫花不似白花妆。不知自笑还相笑，笑杀人来断杀肠。
含笑
作者：杨万里
朝代：宋

大笑何如小笑香，紫花不似白花粧。
不知自笑还相笑，笑杀人来断杀肠。
含笑花
作者：杨万里
朝代：宋

菖蒲节序芰荷时，翠羽衣裳白玉肌。暗折花房须日暮，遥将香气报人知。半开微吐长怀宝，欲说还休竟俛眉。树脆枝柔惟叶健，不消更画只消诗。
听蝉八绝句
作者：杨万里
朝代：宋

一只初来报早秋，又添一只说新愁。两蝉对语双垂柳，知斗先休斗後休。
听蝉八绝句
作者：杨万里
朝代：宋

披襟散发晚风清，细细孤斟缓缓行。道是江东官事冗，绿杨阴里听蝉声。一只初来报早秋，又添一只说新愁。两蝉对语双垂柳，知斗先休斗后休。渠与斜阳有底雠，千冤万恨诉清秋。更从谁子做头抵，只放斜阳不落休。一壳空空纸样轻，风前却有许多声。叫来叫去浑无事，叫到诗人白发生。说露谈风有典章，咏秋吟夏入宫商。蝉声无一些烦恼，自是愁人枉断肠。乍来忽去为谁忙，短气抽教强作长。道是渠侬声不歇，一吟一续万低昂。望帝啼春夜更多，不知蝉意却如何。还来入夜便无语，明日将诗理会它。罪过渠侬商略秋，从朝至暮不曾休。莫嫌入夜还休去，自有寒蛩替说愁。
听蝉八绝句
作者：杨万里
朝代：宋

望帝啼春夜更多，不知蝉意却如何。
还来入夜便无语，明日将诗理会他。
听蝉八绝句·其一
作者：杨万里
朝代：宋

披襟散发晚风清，细细孤斟缓缓行。道是江东官事冗，绿杨阴里听蝉声。
听蝉八绝句·其一
作者：杨万里
朝代：宋

披襟散髮晚风清，细细孤斟缓缓行。
道是江东官事冗，绿杨阴裏听蝉声。
听蝉八绝句·其七
作者：杨万里
朝代：宋
体裁：七言绝句

望帝啼春夜更多，不知蝉意却如何。还来入夜便无语，明日将诗理会它。
听蝉八绝句·其三
作者：杨万里
朝代：宋
体裁：七言绝句

渠与斜阳有底雠，千冤万恨诉清秋。更从谁子做头抵，只放斜阳不落休。
听蝉八绝句·其二
作者：杨万里
朝代：宋

一只初来报早秋，又添一只说新愁。两蝉对语双垂柳，知斗先休斗后休。
听蝉八绝句·其二
作者：杨万里
朝代：宋

一隻初来报早秋，又添一隻说新愁。
两蝉对语双垂柳，知斗先休斗后休。
听蝉八绝句·其五
作者：杨万里
朝代：宋
体裁：七言绝句

说露谈风有典章，咏秋吟夏入宫商。蝉声无一些烦恼，自是愁人枉断肠。
听蝉八绝句·其八
作者：杨万里
朝代：宋
体裁：七言绝句

罪过渠侬商略秋，从朝至暮不曾休。莫嫌入夜还休去，自有寒蛩替说愁。
听蝉八绝句·其六
作者：杨万里
朝代：宋
体裁：七言绝句

乍来忽去为谁忙，短气抽教强作长。道是渠侬声不歇，一吟一续万低昂。
听蝉八绝句·其四
作者：杨万里
朝代：宋

一壳空空纸样轻，风前却有许多声。叫来叫去浑无事，叫到诗人白发生。
听蝉八绝句·其四
作者：杨万里
朝代：宋

一殻空空纸样轻，风前却有许多声。
叫来叫去浑无事，叫到诗人白髮生。
听雨
作者：杨万里
朝代：宋

归舟昔岁宿严陵，雨打疎篷听到明。
昨夜茅檐疎雨作，梦中唤作打篷声。
听雨
作者：杨万里
朝代：宋
体裁：七言绝句

归舟昔岁宿严陵，雨打疏篷听到明。昨夜茅檐疏雨作，梦中唤作打篷声。
吴春卿郎中饷腊猪肉，戏作古句
作者：杨万里
朝代：宋
体裁：古风

老夫畏热饭不能，先生馈肉香倾城。霜刀削下黄水精，月斧斫出红松明。君家猪红腊前作，是时雪没吴山脚。公子彭生初解缚，糟丘挽上凌烟阁。却将一脔配两螯，世间真有杨州鹤。
吴母叶氏大孺人挽词
作者：杨万里
朝代：宋

发以留宾短，家从教子贫。班衣奉当署，象服镜湖春。许穆诗还废，班姑史尚新。不堪萱草露，也解泣慈亲。
吴母叶氏太孺人挽词
作者：杨万里
朝代：宋

发以留宾短，家从教子贫。斑衣奉常署，象服镜湖春。许穆诗还废，班姑史尚新。不堪萱草露，也解泣慈亲。
吴母叶氏太孺人挽词
作者：杨万里
朝代：宋

髮以留宾短，家从教子贫。
斑衣奉常署，象服镜湖春。
许穆诗还废，班姑史尚新。
不堪萱草露，也解泣慈亲。
周子及监簿挽诗二首
作者：杨万里
朝代：宋

科目连双中，声名莫二渠。手曾攀折槛，客有泣辞车。速化非吾事，偷闲只古书。黑头黄壤去，有昊定何如。投老欣相得，论心恨较迟。披文流涕疏，分韵泛湖诗。天夺过逢乐，人兴殄瘁悲。何须金马客，解制玉楼辞。
周子及监簿挽诗二首·其一
作者：杨万里
朝代：宋
体裁：五言律诗

科目连双中，声名莫二渠。手曾攀折槛，客有泣辞车。速化非吾事，偷闲只古书。黑头黄壤去，有昊定何如。
周子及监簿挽诗二首·其二
作者：杨万里
朝代：宋
体裁：五言律诗

投老欣相得，论心恨较迟。披文流涕疏，分韵泛湖诗。天夺过逢乐，人兴殄瘁悲。何须金马客，解制玉楼辞。
周子及盬簿挽诗二首
作者：杨万里
朝代：宋

投老欣相得，论心恨较迟。
披文流涕疏，分韵泛湖诗。
天夺过逢乐，人兴殄瘁悲。
何须金马客，鲜制玉楼辞。
周子及盬簿挽诗二首
作者：杨万里
朝代：宋

科目连双中，声名莫二渠。手曾攀折槛，客有泪辞车。速化非吾事，偷闲只古书。黑头黄壤去，有昊定何如。
和
作者：杨万里
朝代：宋

东家娘子立花边，长笑花枝脆不坚。
却被花枝笑娘子，嫁期已是蹉春前。
阿婆辛苦住西邻，岂爱无家更愿贫。
秋月春风檐阁了，白头始嫁不羞人。
和丁端叔喜雪
作者：杨万里
朝代：宋
体裁：七言律诗

天将一雪净乾坤，便恐汤泉亦不温。瑶草忽生无种子，梅花寒损要温存。清游未到先回棹，高卧何如且闭门。珍重故人贻妙语，追还正始最初元。
和丁端叔喜雪
作者：杨万里
朝代：宋

天将一雪浄干坤，便恐汤泉亦不温。
瑶草忽生无种子，梅花寒损要温存。
清游未到先回棹，高卧何如且闭门。
珍重故人贻妙语，追还正始最初元。
和丁端叔岁晚书怀
作者：杨万里
朝代：宋

嗟予不能知止如邴曼容，又不能毕昏如尚子平。
软红尘裏白双鬓，坐见岁律空峥嵘。
催科抚字两何有，伎俩已穷惭九九。
拔薤一本水一杅，多谢同朝金石友。
雪欺老病忽抵巇，西山冻裂不留薇。
诗坛老将更黩武，我已三北犹穷追。
老怀不中数怊怅，急漉鹅黄翻瓮盎。
苛留残雪更些时，为我装严丽谯上。
和丁端叔岁晚书怀
作者：杨万里
朝代：宋

嗟予不能知止如邴曼容，又不能毕昏如尚子平。软红尘里白双鬓，坐见岁律空峥嵘。催科抚字两何有，伎俩已穷惭九九。拔薤一本水一杅，多谢同朝金石友。雪欺老病忽抵巇，西山冻裂不留薇。诗坛老将更黩武，我已三北犹穷追。老怀不中数怊怅，急漉鹅黄翻瓮盎。苛留残雪更些时，为我装严丽谯上。
和丁端叔岁晚书怀
作者：杨万里
朝代：宋

嗟予不能知止如邴曼容，又不能毕昏如尚子平。软红尘里白双鬓，坐见岁律空峥嵘。催科抚字两何有，伎俩巳穷惭九九。拔薤一本水一杆，多谢同朝金石友。雪欺老病忽抵巇，西山冻裂不留薇。诗坛老将更黩武，我巳碔北三穷追。老怀不中数怊怅，急漉鹅黄翻瓮盎。苛留残雪更些时，为我装严丽谯上。
和丁端叔菊花
作者：杨万里
朝代：宋

匆匆还重九，匆匆又岁华。不妨将白发，剩与插黄花。
和丁端叔菊花
作者：杨万里
朝代：宋

忽忽还重九，匆匆又岁华。不妨将白发，剩与插黄花。
和丁端叔菊花
作者：杨万里
朝代：宋

忽忽还重九，匆匆又岁华。
不妨将白髮，剩与插黄花。
和丘宗卿赠长句之韵
作者：杨万里
朝代：宋

君入修门才一见，我出修门风刮面。
皈来急问有新诗，勺勺举似君不疑。
殿门握手冠缨绝，烟如云破瞻秋月。
老怀勃郁久不开，为君倾豁情既竭。
君诗元自过黄初，古雅可敬丽可娱。
诗坛端是一敌国，乃不自惜下取予。
向来交游半生死，悼往喜喜同彼此。
老夫懒性不便书，毛颖为君浴清泚。
圣贤何时同一中，縰谈社鷰与秋鸿。
芒鞋藤杖寻春风，天竺灵隐九里松。
古来乐事天悭与，怪珍未必逢良贾。
即今又欲驾官船，淮水中流送归虏。
金山独上妙高台，再与海若相诙谐。
归时藉手无一字，教君笑杀老诚斋。
和丘宗卿赠长句之韵
作者：杨万里
朝代：宋

君入修门纔一见，我出修门风刮面。
归来急问有新诗，句句举似君不疑。
殿门握手冠缨绝，炯如云破瞻秋月。
老怀勃鬰久不开，为君倾豁情既竭。
君诗元自过黄初，古雅可敬丽可娱。
诗坛端是一敌国，乃不自惜下取予。
向来交游半生死，悼往喜今同彼此。
老夫懒性不便书，毛颖为君浴清泚。
圣贤何时同一中，纵谈社燕与秋鸿。
芒鞋藤杖寻春风，天竺灵隠九里松。
古来乐事天悭与，怪珍未必逢良贾。
即今又欲驾官船，淮水中流送归虏。
金山独上妙高台，再与海若相诙谐。
归时藉手无一字，教君笑杀老诚斋。
和丘宗卿赠长句之韵
作者：杨万里
朝代：宋

君入脩门才一见，我出脩门风刮面。归来急问有新诗，句句举似君不疑。殿门握手冠缨绝，炯如云破瞻秋月。老怀勃郁久不开，为君倾豁情既竭。君诗元自过黄初，古雅可敬丽可娱。诗坛端是一敌国，乃不自惜下取予。向来交游半生死，悼往喜今同彼此。老夫懒性不便书，毛颖为君浴清泚。圣贤何时同一中，纵谈社燕与秋鸿。芒鞋藤杖寻春风，天竺灵隐九里松。古来乐事天悭与，怪珍未必逢良贾。即今又欲驾官船，淮水中流送归虏。金山独上妙高台，再与海若相诙谐。归时藉手无一字，教君笑杀老诚斋。
和严州添倅赵彦先寄四绝句
作者：杨万里
朝代：宋

不见王孙今九春，新词丽曲爽心神。只言风月平分破，却是江湖一散人。自抟苍壁自抄书，雪乳一瓯香一炉。有得俸钱无吏责，如公官况世间无。昌歜佳辰风自南，黄梅酿出雨鬖鬖。绮琴绣段能分似，报不如仪独不惭。雏凤今年又一鸣，芝兰秀发不曾停。州前争探黄金榜，却报城隅最冷厅。
和严州添倅赵彦先寄四绝句·其一
作者：杨万里
朝代：宋
体裁：七言绝句

不见王孙今九春，新词丽曲爽心神。只言风月平分破，却是江湖一散人。
和严州添倅赵彦先寄四绝句·其三
作者：杨万里
朝代：宋
体裁：七言绝句

昌歜佳辰风自南，黄梅酿出雨鬖鬖。绮琴绣段能分似，报不如仪独不惭。
和严州添倅赵彦先寄四绝句·其二
作者：杨万里
朝代：宋
体裁：七言绝句

自抟苍壁自抄书，雪乳一瓯香一炉。有得俸钱无吏责，如公官况世间无。
和严州添倅赵彦先寄四绝句·其四
作者：杨万里
朝代：宋
体裁：七言绝句

雏凤今年又一鸣，芝兰秀发不曾停。州前争探黄金榜，却报城隅最冷厅。
和九叔知县昨游长句
作者：杨万里
朝代：宋

诗穷不但两鬓霜，白发缘愁千丈长。一年强半走道路，归来又见橘柚黄。不如南邻更此里，醉折梅花照溪水。扶藜时蹑大阮踪，觅句深参少陵髓。昨游过眼不可留，今朝欲再亦何由。新诗已落万人口，不应更著锦囊收。
和九叔知县昨游长句
作者：杨万里
朝代：宋

诗穷不但两鬓霜，白发缘愁千丈长。一年强半走道路，归来又见橘柚黄。不知南邻更北里，醉折梅花照溪水。扶藜时蹑大阮踪，觅句深参少陵髓。昨游过眼不可留，今朝欲再亦何由？新诗已落万人口，不应更著锦囊收。
和九叔知县昨游长句
作者：杨万里
朝代：宋

诗穷不但两鬓霜，白髮缘愁千丈长。
一年强半走道路，归来又见橘柚黄。
不如南邻更此里，醉折梅花照溪水。
扶藜时蹑大阮踪，觅句深参少陵髓。
昨游过眼不可留，今朝欲再亦何由。
新诗已落万人口，不应更着锦囊收。
和人七夕
作者：杨万里
朝代：宋
体裁：五言律诗

爱月斜仍细，占星久未过。浪传商用事，正苦汗成河。蛛喜今宵缀，蝇憎昨日多。吾文那乞巧，诗或拟阴何。
和仲良催看黄才叔秀才南园牡丹
作者：杨万里
朝代：宋
体裁：七言绝句

愁雨留花花已阑，作晴犹喜两朝寒。山城春事无多子，可缓黄园探牡丹。
和仲良分送柚花沉
作者：杨万里
朝代：宋

熏然真腊水沉片，烝以洞庭春雪花。
只得掾曹作南熏，国香未向俗人夸。
和仲良分送柚花沉
作者：杨万里
朝代：宋

鹤骨龙筋金玉相，诗人二袭几年藏。已惊好手夺天巧，更遣余芬恼楚狂。
和仲良分送柚花沉三首
作者：杨万里
朝代：宋

薰然真腊水沉片，烝以洞庭春雪花。只得掾曹作南董，国香未向俗人誇。锯沉百叠糁琼英，一日三薰更九烝。却悔香成太清绝，龙涎生妒木犀憎。鹤骨龙筋金玉相，诗人十袭几年藏。已惊好手夺天巧，更遣馀芬恼楚狂。
和仲良分送柚花沉三首·其一
作者：杨万里
朝代：宋

熏然真腊水沉片，烝以洞庭春雪花。
只得掾曹作南董，国香未向俗人夸。
和仲良分送柚花沉三首·其一
作者：杨万里
朝代：宋

薰然真腊水沉片，烝以洞庭春雪花。只得掾曹作南董，国香未向俗人誇。
和仲良分送柚花沉三首·其三
作者：杨万里
朝代：宋

鹤骨龙筋金玉相，诗人十袭几年藏。
已惊好手夺天巧，更遣余芬恼楚狂。
和仲良分送柚花沉三首·其三
作者：杨万里
朝代：宋

鹤骨龙筋金玉相，诗人十袭几年藏。已惊好手夺天巧，更遣馀芬恼楚狂。
和仲良分送柚花沉三首·其二
作者：杨万里
朝代：宋

锯沉百叠糁琼英，一日三薰更九烝。却悔香成太清绝，龙涎生妒木犀憎。
和仲良分送柚花沉三首·其二
作者：杨万里
朝代：宋

锯沉百迭糁琼英，一日三熏更九烝。
却悔香成太清绝，龙涎生妬木犀憎。
和仲良春晚即事
作者：杨万里
朝代：宋

几许春缯好，谁令绿遽深。
风光曾著眼，时序只惊心。
永日便月寝，怀怯若吟羁。
春归犹作客，晴少更多阴。
和仲良春晚即事
作者：杨万里
朝代：宋

春在已愁热，夏来还解凉。
一年又如许，万事更须忙。
情薄忘花减，心危愿岁穰。
平生只坐嬾，何药疗嵇康。
和仲良春晚即事
作者：杨万里
朝代：宋

欲与东风说，休吹随絮飞。吾行正无定，魂梦岂忘归。花暖能醺眼，山浓欲染衣。只嫌春巳老，此景也应稀。
和仲良春晚即事
作者：杨万里
朝代：宋

笋改斋前路，蔬眠雨後畦。
晴江明处动，远橱看来齐。
我语真雕朽，君诗妙斫泥。
殷勤报春去，恰恰一莺啼。
和仲良春晚即事五首
作者：杨万里
朝代：宋

几许春才好，谁令绿遽深。风光曾著眼，时序只惊心。永日便甘寝，羁怀怯苦吟。春归犹作客，晴少更多阴。春在已愁热，夏来还解凉。一年又如许，万事更须忙。情薄忘花减，心危愿岁穰。平生只坐懒，何药疗嵇康。欲与东风说，休吹堕絮飞。吾行正无定，魂梦岂忘归。花暖能醺眼，山浓欲染衣。只嫌春已老，此景也应稀。贫难聘欢伯，病敢跨连钱。梦岂花边到，春俄雨里迁。一犁关五秉，百箔候三眠。只有书生拙，穷年垦纸田。笋改斋前路，蔬眠雨后畦。晴江明处动，远树看来齐。我语真彫朽，君诗妙斲泥。殷勤报春去，恰恰一莺啼。
和仲良春晚即事五首·其一
作者：杨万里
朝代：宋

几许春才好，谁令绿遽深。风光曾著眼，时序只惊心。永日便甘寝，羁怀怯苦吟。春归犹作客，晴少更多阴。
和仲良春晚即事五首·其一
作者：杨万里
朝代：宋

几许春纔好，谁令绿遽深。
风光曾着眼，时序只惊心。
永日便甘寝，羁怀怯苦吟。
春归犹作客，晴少更多阴。
和仲良春晚即事五首·其三
作者：杨万里
朝代：宋
体裁：五言律诗

欲与东风说，休吹堕絮飞。吾行正无定，魂梦岂忘归。花暖能醺眼，山浓欲染衣。只嫌春已老，此景也应稀。
和仲良春晚即事五首·其二
作者：杨万里
朝代：宋
体裁：五言律诗

春在已愁热，夏来还解凉。一年又如许，万事更须忙。情薄忘花减，心危愿岁穰。平生只坐懒，何药疗嵇康。
和仲良春晚即事五首·其五
作者：杨万里
朝代：宋

笋改斋前路，蔬眠雨后畦。晴江明处动，远树看来齐。我语真彫朽，君诗妙斲泥。殷勤报春去，恰恰一莺啼。
和仲良春晚即事五首·其五
作者：杨万里
朝代：宋

笋改斋前路，蔬眠雨后畦。
晴江明处动，远树看来齐。
我语真雕朽，君诗妙斲泥。
殷勤报春去，恰恰一鶑啼。
和仲良春晚即事五首·其四
作者：杨万里
朝代：宋

贫难聘欢伯，病敢跨连钱。
梦岂花边到，春俄雨裏迁。
一犁关五秉，百箔候三眠。
只有书生拙，穷年垦纸田。
和仲良春晚即事五首·其四
作者：杨万里
朝代：宋

贫难聘欢伯，病敢跨连钱。梦岂花边到，春俄雨里迁。一犁关五秉，百箔候三眠。只有书生拙，穷年垦纸田。
和仲良病中耽睡
作者：杨万里
朝代：宋

居士何曾病，羣儿错见怜。
对床正风雨，落纸忽云烟。
欲夏花全退，犹寒柳尚眠。
如何睡乡裏，只是着诗仙。
和仲良病中耽睡
作者：杨万里
朝代：宋

居士何曾病，群儿错见怜。对床正风雨，落纸忽云烟。欲夏花全退，犹寒柳尚眠。如何睡乡里，只是著诗仙。
和仲良病中耽睡
作者：杨万里
朝代：宋

居士何曾病，群儿错见怜。
对床正风雨，落纸忽云烟。
欲夏花全退，犹寒柳尚眠。
如何睡卿里，只是著诗仙。
和余处恭尚书清凉寺劝农
作者：杨万里
朝代：宋

石城诸峰入天关，曾随骑吹经行遍。梅花换岁初不惊，惊报行春再出城。官甑晨炊云子玉，兵厨夜压秦淮绿。尚书亲饷老农夫，塞道夫须兼独速。劝农文字不怪奇，知道尚书愁我饥。有如山农出南溪，老穉随观韩退之。叟携群穉穉扶叟，一生只识茅柴酒。尚书赐酒谁得尝，瓦盆满引无升斗。今年好风来自东，五风十雨尧日同。尚书归取作相公，当寄丰年书一封。
和余处恭尚书清凉寺劝农
作者：杨万里
朝代：宋

石城诸峰入天半，曾随骑吹经行遍。梅花换岁初不惊，惊报行春再出城。官甑晨炊云子玉，兵厨夜压秦淮绿。尚书亲饷老农夫，塞道夫须兼独速。劝农文字不怪奇，知道尚书愁我饥。有如山农出南溪，老稚随观韩退之。叟携群稚稚扶叟，一生祗识茅柴酒。尚书赐酒谁得尝，瓦盆满引无升斗。今年好风来自东，五风十雨尧日同。尚书归去作相公，当寄丰年书一封。
和余处恭尚书清凉寺劝农
作者：杨万里
朝代：宋

石城诸峰入天半，曾随骑吹经行遍。
梅花换岁初不惊，惊报行春再出城。
官甑晨炊云子玉，兵厨夜压秦淮绿。
尚书亲饷老农夫，塞道夫须兼独速。
劝农文字不怪奇，知道尚书愁我饥。
有如山农出南溪，老穉随观韩退之。
叟携羣穉穉扶叟，一生祗识茅柴酒。
尚书赐酒谁得尝，瓦盆满引无升斗。
今年好风来自东，五风十雨尧日同。
尚书归去作相公，当寄丰年书一封。
和余处恭赠方士阎都干
作者：杨万里
朝代：宋

河出昆仑江出岷，风吹不断浪花春。但看此水源无竭，底用玄谈谷有神。老健便为仙放杖，斧斤秪在鞋生尘。东家自有仁山诀，方士何曾悟一真。
和余处恭赠方士阎都干
作者：杨万里
朝代：宋
体裁：七言律诗

河出昆崙江出岷，风吹不断浪花春。但看此水源无竭，底用玄谈谷有神。老健便为仙放杖，斧斤祗在袜生尘。东家自有仁山诀，方士何曾悟一真。
和侯彦周知县招饮
作者：杨万里
朝代：宋
体裁：七言绝句

乘兴山阴更灞桥，人间此事久寥寥。客心也欲将归去，小为故人留一宵。
和傅景仁游清凉寺
作者：杨万里
朝代：宋

旧时月过女墙头，风雨摧颓废不修。地老天荒无处问，松声滩响替人愁。祥刑使者来何暮，吊古诗篇清更幽。收拾江山入怀袖，却皈讲席进鸿畴。
和傅景仁游清凉寺
作者：杨万里
朝代：宋

旧时月过女墙头，风雨摧颓废不修。
地老天荒无处问，松声滩响替人愁。
祥刑使者来何暮，弔古诗篇清更幽。
收拾江山入怀袖，却归讲席进鸿畴。
和傅景仁游清凉寺
作者：杨万里
朝代：宋

旧时月过女墙头，风雨摧颓废不脩。地老天荒无处问，松声滩响替人愁。祥刑使者来何暮，吊古诗篇清更幽。收拾江山入怀袖，却归讲席进鸿畴。
和元举叔见谢载酒之韵二首
作者：杨万里
朝代：宋

南溪溪北北山边，风月公何得犹专。挈榼惭无叶落酒，赠诗如得汉阴鯿。
和元举叔见谢载酒之韵二首
作者：杨万里
朝代：宋

雪久自消犹半在，雨来正密更无休。硬黄字里真添瘦，重碧杯中且避愁。南溪溪北北山边，风月公何得独专。挈榼惭无桑落酒，赠诗如得汉阴鳊。
和元举叔见谢载酒之韵二首·其一
作者：杨万里
朝代：宋

雪久自消犹半在，雨来正密更无休。
硬黄字裏真添瘦，重碧杯中且避愁。
和元举叔见谢载酒之韵二首·其一
作者：杨万里
朝代：宋

雪久自消犹半在，雨来正密更无休。硬黄字里真添瘦，重碧杯中且避愁。
和元举叔见谢载酒之韵二首·其二
作者：杨万里
朝代：宋
体裁：七言绝句

南溪溪北北山边，风月公何得独专。挈榼惭无桑落酒，赠诗如得汉阴鳊。
和冯倅投赠韵二首
作者：杨万里
朝代：宋

先生弹铗冻吟时，此岂求他一世知。只怨送穷穷不去，元来却不怨工诗。茧纸松煤细作行，两诗字字可珍藏。书生伎俩成何事，只博虚名万古香。
和冯倅投赠韵二首
作者：杨万里
朝代：宋

先生弹铗冻吟时，此岂求他一世知？只怨送穷穷不去，元来却不怨工诗。
和冯倅投赠韵二首
作者：杨万里
朝代：宋

茧纸松煤细作行，两诗字字可珍藏。
书生伎俩成何事？只传虚名万古香。
和冯倅投赠韵二首·其一
作者：杨万里
朝代：宋
体裁：七言绝句

先生弹铗冻吟时，此岂求他一世知。只怨送穷穷不去，元来却不怨工诗。
和冯倅投赠韵二首·其二
作者：杨万里
朝代：宋
体裁：七言绝句

茧纸松煤细作行，两诗字字可珍藏。书生伎俩成何事，只博虚名万古香。
和刘德修用黄文叔韵赠行
作者：杨万里
朝代：宋

碧玉长篙黄篾篷，两淮烟月五湖风。金梭织锦烦时匠，琼尺裁云补化工。去路江山随意绿，归时桃杏断肠红。岷峨二妙贻双璧，万丈光芒照病翁。
和刘德脩用黄文叔韵赠行
作者：杨万里
朝代：宋
体裁：七言律诗

碧玉长篙黄篾篷，两淮烟月五湖风。金梭织锦烦诗匠，琼尺裁云补化工。去路江山随意绿，归时桃杏断肠红。岷峨二妙贻双璧，万丈光芒照病翁。
和司法张仲良醉中论诗
作者：杨万里
朝代：宋

醉语醒犹记，来诗读转新。不绿明好密，其柰客居贫。无乃阳秋误，云何鼠朴珍。端今和者寡，敢以速为神。
和司法张仲良醉中论诗二首
作者：杨万里
朝代：宋

醉语醒犹记，来诗读转新。不缘朋好密，其奈客居贫。无乃阳秋误，云何鼠朴珍。端令和者寡，敢以速为神。相过宁嫌数，未行先畏辞。要宽千里别，犹费几篇诗。意得翻难售，声希只自奇。此生诗社里，三折或知医。
和司法张仲良醉中论诗二首·其一
作者：杨万里
朝代：宋
体裁：五言律诗

醉语醒犹记，来诗读转新。不缘朋好密，其奈客居贫。无乃阳秋误，云何鼠朴珍。端令和者寡，敢以速为神。
和司法张仲良醉中论诗二首·其二
作者：杨万里
朝代：宋

相过宁嫌数，未行先畏辞。
要宽千里别，犹费几篇诗。
意得翻难售，声希只自奇。
此生诗社裏，三折或知医。
和司法张仲良醉中论诗二首·其二
作者：杨万里
朝代：宋

相过宁嫌数，未行先畏辞。要宽千里别，犹费几篇诗。意得翻难售，声希只自奇。此生诗社里，三折或知医。
和同年李子西通判
作者：杨万里
朝代：宋
体裁：七言律诗

走马看花拂绿杨，曲江同赏牡丹香。向来年少今俱老，君拜监州我作郎。北阙小迟苍玉佩，南征聊制芰荷裳。病身只作家山梦，径菊诗葩两就荒。
和同年梁韶州寺丞次张寄诗
作者：杨万里
朝代：宋
体裁：七言律诗

故人一别恰三年，谁与论诗更说禅。忽报一麾官岭外，寄来七字雪梅前。人惟南内班行旧，语带西湖山水鲜。安得对床吟至晓，旋烹山茗试溪泉。
和吴伯承提宫孟冬风雨
作者：杨万里
朝代：宋

旧雨新更寒，昼歇夜复陨。我行十日泥，屦迹故未泯。吟声正酸苦，已似琴促轸。更遭雪作祟，不由弦不紧。与公无诗债，何得便见窘。半生领盛名，一面辱倾囷。眼底过浮云，谁见柳下悯。觅句许奇险，有底恼肝肾。开怀爱我多，落笔为渠尽。独怜禾头湿，可欢不可哂。
和吴伯承提宫孟冬风雨
作者：杨万里
朝代：宋

旧雨新更寒，昼歇夜复陨。我行十日泥，屦迹故未泯。吟声正酸苦，已似琴促轸。更遭雪作祟，不由弦不紧。与公无诗债，何得便见窘？半生领盛名，一面辱倾囷。眼底过浮云，谁见柳下悯？觅句许奇阴，有底恼肝肾。开怀爱我多，落笔为渠尽。独怜禾头湿，可叹不可哂。
和吴伯承提宫孟冬风雨
作者：杨万里
朝代：宋

旧雨新更寒，昼歇夜復陨。
我行十日泥，屦迹故未泯。
吟声正酸苦，已似琴促轸。
更遭雪作祟，不由絃不紧。
与公无诗债，何得便见窘。
半生领盛名，一面辱倾囷。
眼底过浮云，谁见柳下悯。
觅句许奇险，有底恼肝肾。
开怀爱我多，落笔为渠尽。
独怜禾头湿，可欢不可哂。
和吴寺丞喜雪
作者：杨万里
朝代：宋

珠唾银钩赠一通，炯如密雪堕寒空。飞来数片不沾袖，剪出六花全是风。骨冷魂清残醉里，日光玉洁晚晴中。先生秀句今无敌，谁诵相如奏舜瞳。
和吴寺丞喜雪
作者：杨万里
朝代：宋

珠唾银钩赠一通，炯如密雪堕寒空。
飞来数片不霑袖，剪出六花全是风。
骨冷魂清残醉裏，日光玉洁晚晴中。
先生秀句今无敌，谁诵相如奏舜瞳。
和吴寺丞喜雪
作者：杨万里
朝代：宋

珠唾银钩赠一通，炯如密雪随寒空。
飞来数片不沾袖，剪出六花全是风。
骨冷魂冷残醉里，日光玉洁晚晴中。
先生秀句今无敌，谁诵相如奏舜瞳。
和吴盐丞雪中湖上访梅四首
作者：杨万里
朝代：宋

七字全胜五字城，清於庾信及锺嵘。
君诗妙绝端何似，不似梅花似麽生。
和吴盐丞雪中湖上访梅四首
作者：杨万里
朝代：宋

闻君蹈雪访梅花，不怕苏堤十里赊。
老子怯寒那敢出，地炉榾柮是生涯。
和吴监丞景雪中湖上访梅四首
作者：杨万里
朝代：宋

朔风敢傍贵人严，约束天花莫入檐。药玉船宽初潋潋，销金帐暖政厌厌。七字全胜五字城，清于庾信及钟嵘。君诗妙绝端何似，不似梅花似么生。雪与梅花两逼真，不知谁好复谁新。无端更入吴融手，剪取西湖半段春。闻君踏雪访梅花，不怕苏堤十里赊。老子怯寒那敢出，地炉榾柮是生涯。
和吴监丞景雪中湖上访梅四首·其一
作者：杨万里
朝代：宋
体裁：七言绝句

朔风敢傍贵人严，约束天花莫入檐。药玉船宽初潋潋，销金帐暖政厌厌。
和吴监丞景雪中湖上访梅四首·其三
作者：杨万里
朝代：宋

雪与梅花两逼真，不知谁好复谁新。无端更入吴融手，剪取西湖半段春。
和吴监丞景雪中湖上访梅四首·其三
作者：杨万里
朝代：宋

雪与梅花两逼真，不知谁好復谁新。
无端更入吴融手，剪取西湖半段春。
和吴监丞景雪中湖上访梅四首·其二
作者：杨万里
朝代：宋
体裁：七言绝句

七字全胜五字城，清于庾信及钟嵘。君诗妙绝端何似，不似梅花似么生。
和吴监丞景雪中湖上访梅四首·其四
作者：杨万里
朝代：宋
体裁：七言绝句

闻君踏雪访梅花，不怕苏堤十里赊。老子怯寒那敢出，地炉榾柮是生涯。
和周仲容春日二律句
作者：杨万里
朝代：宋

今晨晴颇嬾，时夜雨犹声。欲社燕先觉，半春莺未呜。诗非一家苦，句岂十分清。参透江西社，无灯眼亦明。
和周仲容春日二律句
作者：杨万里
朝代：宋

饥民日夜去，也有不荒田。旧雨仍新雨，今年胜去年。未嫌诗得瘦，只苦茗妨眠。花气薰人醉，来从若个边。今晨晴颇懒，昨夜雨犹声。欲社燕先觉，半春莺未鸣。诗非一字苦，句岂十分清。参透江西社，无灯眼亦明。
和周仲容春日二律句·其一
作者：杨万里
朝代：宋

饥民日夜去，也有不荒田。
旧雨仍新雨，今年胜去年。
未嫌诗得瘦，只苦茗妨眠。
花气熏人醉，来从若箇边。
和周仲容春日二律句·其一
作者：杨万里
朝代：宋

饥民日夜去，也有不荒田。旧雨仍新雨，今年胜去年。未嫌诗得瘦，只苦茗妨眠。花气薰人醉，来从若个边。
和周仲容春日二律句·其二
作者：杨万里
朝代：宋

今晨晴颇懒，昨夜雨犹声。欲社燕先觉，半春莺未鸣。诗非一字苦，句岂十分清。参透江西社，无灯眼亦明。
和周仲容春日二律句·其二
作者：杨万里
朝代：宋

今晨晴颇懒，昨夜雨犹声。
欲社燕先觉，半春鶑未鸣。
诗非一字苦，句岂十分清。
参透江西社，无灯眼亦明。
和周仲容春日二绝句
作者：杨万里
朝代：宋

春半花全退，诗人尚道迟。惟应读书苦，声调作吾伊。端忧更贫病，不分又花时。只说春何好，犹堪入小诗。
和周仲容春日二绝句·其一
作者：杨万里
朝代：宋
体裁：五言绝句

春半花全退，诗人尚道迟。惟应读书苦，声调作吾伊。
和周仲容春日二绝句·其二
作者：杨万里
朝代：宋
体裁：五言绝句

端忧更贫病，不分又花时。只说春何好，犹堪入小诗。
和周仲觉三首
作者：杨万里
朝代：宋

书懒聊遮眼，诗穷只掉头。寒醒非不睡，薄醉奈何愁。火细霜还重，风停叶自投。半生灾疾里，谁遣未休休。月淡犹明树，霜严不剩云。天寒一雁叫，夜半几人闻。诗只令吾瘦，清聊与子分。频来仍恨少，此去更离群。春在梅边动，寒从月外来。贫于萤不暖，心与烛俱灰。此意悠悠著，从谁细细开。病来更忧患，泪尽只馀哀。
和周仲觉三首
作者：杨万里
朝代：宋

春在梅边动，寒从月外来。
贫於萤不暖，心与烛俱灰。
此草悠悠著，从谁细细开。
病来更忧患，泪尽只余哀。
和周仲觉三首
作者：杨万里
朝代：宋

月淡犹明树，霜严不剩云。天寒一鴈叫，夜半几人闻。诗只令吾瘦，清聊与子分。频来仍恨少，此去更离群。
和周仲觉三首·其一
作者：杨万里
朝代：宋

书懒聊遮眼，诗穷只掉头。
寒醒非不睡，薄醉奈何愁。
火细霜还重，风停叶自投。
半生灾疾裏，谁遣未休休。
和周仲觉三首·其一
作者：杨万里
朝代：宋

书懒聊遮眼，诗穷只掉头。寒醒非不睡，薄醉奈何愁。火细霜还重，风停叶自投。半生灾疾里，谁遣未休休。
和周仲觉三首·其三
作者：杨万里
朝代：宋

春在梅边动，寒从月外来。
贫于萤不暖，心与烛俱灰。
此意悠悠着，从谁细细开。
病来更忧患，泪尽只余哀。
和周仲觉三首·其三
作者：杨万里
朝代：宋

春在梅边动，寒从月外来。贫于萤不暖，心与烛俱灰。此意悠悠著，从谁细细开。病来更忧患，泪尽只馀哀。
和周仲觉三首·其二
作者：杨万里
朝代：宋

月淡犹明树，霜严不剩云。
天寒一雁叫，夜半几人闻。
诗只令吾瘦，清聊与子分。
频来仍恨少，此去更离羣。
和周仲觉三首·其二
作者：杨万里
朝代：宋

月淡犹明树，霜严不剩云。天寒一雁叫，夜半几人闻。诗只令吾瘦，清聊与子分。频来仍恨少，此去更离群。
和周元吉左司东省培竹
作者：杨万里
朝代：宋

鸡省有真植，鹜行销昼烦。憎柳媚绿暗，伴梅耿黄昏。何须雪贸贸，始爱渠轩轩。坚守孤竹国，肯折先轸元。如何桃李时，笋短不出垣。周郎夜入直，挟策携酒尊。为渠问玄夫，乃遇震为坤。喜渠必蕃昌，吟到落金盆。晓唤郭橐驼，提耳细细言。汲水龙井泓，辇土天竺原。妙偷造化窟，仁及冰霜根。为赋淇奥诗，绝去笔墨痕。何时淮阴市，能报漂母恩。周郎顾之笑，吾自哀龙孙。
和周元吉左司东省培竹
作者：杨万里
朝代：宋
体裁：古风

鸡省有贞植，鹜行销昼烦。憎柳媚绿暗，伴梅耿黄昏。何须雪贸贸，始爱渠轩轩。坚守孤竹国，肯折先轸元。如何桃李时，笋短不出垣。周郎夜入直，挟策携酒尊。为渠问玄夫，乃遇震为坤。喜渠必蕃昌，吟到落金盆。晓唤郭橐驼，提耳细细言。汲水龙井泓，辇土天竺原。妙偷造化窟，仁及冰霜根。为赋淇奥诗，绝去笔墨痕。何时淮阴市，能报漂母恩。周郎顾之笑，吾自哀龙孙。
和周元吉左司梦归之韵
作者：杨万里
朝代：宋
体裁：七言律诗

半似清狂半白痴，不须人笑我心知。烟霞平日真成癖，山水中年却语离。错计浪随云出岫，感君能遣雨催诗。居然唤起还家梦，橘刺藤梢隔槿篱。
和周元吉左司梦归之韵
作者：杨万里
朝代：宋

半似清狂半白痴，不须人笑我心知。烟霞平日真成癖，山水中年却语离。错计浪随云出岫，感君能遣雨催诗。居然唤起还家梦，橘剌藤梢隔槿篱。
和周元吉左司郊祀庆成韵
作者：杨万里
朝代：宋

八觚泰畤六郊天，一柱明堂再飨先。日月旂常寒映雪，冕旒珠玉暖生烟。风回韶濩龙鳞外，花覆貔貅凤阙前。喜溢天颜应未了，又迎庆寿入新年。
和周元吉左司郊祀庆成韵
作者：杨万里
朝代：宋

八觚泰畤六郊天，一柱明堂再飨先。日月旗常寒映雪，冕旒珠玉暖生烟。风回韶濩龙鳞外，花覆貔貅凤阙前。喜溢天颜应未了，又迎庆寿入新年。
和周元吉省中新竹
作者：杨万里
朝代：宋

青士何年下大荒，羽仪禁省立如墙。
锦綳半脱娟娟玉，粉节新涂拂拂霜。
带雨小酣三日后，出林忽喜一梢长。
今年秋闰防多暑，剩供先生格外凉。
和周元吉省中新竹
作者：杨万里
朝代：宋

青士何年下大荒，羽仪禁省立如墙。锦绷半脱娟娟玉，粉节新涂拂拂霜。带雨小酣三日后，出林忽喜一梢长。今年秋闰防多暑，剩供先生格外凉。
和周元吉省中新竹
作者：杨万里
朝代：宋

青士何年下大荒，羽仪禁省立如墙。锦绷半脱娟娟玉，粉节新涂拂拂霜。带雨小酣三日後，出林忽喜一梢长。今年秋闰防多暑，剩供先生格外凉。
和周子中病中代书之韵兼督胡季文季永游山之
作者：杨万里
朝代：宋

吟外今何病，愁边我索居。昔无今样懒，新久故人书。只说游山去，谁令作计疏。衡庐负我辈，我辈负衡庐。
和周子中病中代书之韵兼督胡季文季永游山之约
作者：杨万里
朝代：宋

吟外今何病，愁边我索居。
昔无今样懒，新欠故人书。
只说游山去，谁令作计疎。
衡庐负我辈，我辈负衡庐。
和周子中病中代书之韵兼督胡季文季永游山之约
作者：杨万里
朝代：宋

吟外今何病，愁边我索居。昔无今样懒，新欠故人书。只说游山去，谁令作计疏。衡庐负我辈，我辈负衡庐。
和周子中韵
作者：杨万里
朝代：宋
体裁：七言律诗

清愁政尔喜逢兄，一笑那知客帝城。海气不曾晴色好，梨花半落嫩寒生。刑书夜诵端何苦，诗句春来想不平。我亦有怀无处说，对床只欲为渠倾。
和周子中韵
作者：杨万里
朝代：宋

清愁政尔喜逢兄，一笑那知客帝城。
海气不曾晴色好，黎花半落嫩寒生。
刑书夜诵端何苦，诗句春来想不平。
我亦有怀无处说，对床只欲为渠倾。
和唐德明问病二首
作者：杨万里
朝代：宋

俟命循天更不疑，朵颐那可换灵龟。逍遥岂在揄枋外，问著扶摇总不知。
和唐德明问病二首
作者：杨万里
朝代：宋

罢却微官且客居，庭闱不近信全疏。更无竹下子唐子，谁与过逢说异书。俟命循天更不疑，朵颐那可换灵龟。逍遥岂在榆枋外，问著扶摇总不知。
和唐德明问病二首·其一
作者：杨万里
朝代：宋

罢却微官且客居，庭闱不近信全疎。
更无竹下子唐子，谁与过逢说异书。
和唐德明问病二首·其一
作者：杨万里
朝代：宋

罢却微官且客居，庭闱不近信全疏。更无竹下子唐子，谁与过逢说异书。
和唐德明问病二首·其二
作者：杨万里
朝代：宋

俟命循天更不疑，朵颐那可换灵龟。逍遥岂在榆枋外，问著扶摇总不知。
和唐德明问病二首·其二
作者：杨万里
朝代：宋

俟命循天更不疑，朶颐那可换灵龟。
逍遥岂在榆枋外，问着扶摇总不知。
和姜邦杰春坊再赠七字
作者：杨万里
朝代：宋

可笑诗人死爱名，吻间长作候虫声。
炼成九转丹砂着，赢得千茎白雪生。
政使古今传不朽，不知身世竟何成。
老夫老去真休去，一听梅山主夏盟。
和姜邦杰春坊再赠七字
作者：杨万里
朝代：宋

可笑诗人死爱名，吻间长作候虫声。鍊成九转丹砂著，赢得千茎白雪生。政使古今传不朽，不知身世竟何成。老夫老去真休去，一听梅山主夏盟。
和姜邦杰春坊再赠七字
作者：杨万里
朝代：宋

可笑诗人死爱名，吻间长作候虫声。
链成九转丹砂著，赢得千茎白雪生。
政使古今傅不朽，不知身世竟何成。
老夫老去真休去，一听梅山主夏盟。
和姜邦杰春坊续丽人行
作者：杨万里
朝代：宋

玉人自惜如花面，不许黄鹂鹦鹉见。
若令画史识倾城，写徧人间屏与扇。
春光懒困扶不起，吹残玉笙也慵理。
是谁瞥见一梳云，微月影中扫秾李。
阿昉姓周不姓顾，笔端那得莲生步。
无妨正面与渠看，看了丹青无画处。
古来妍丑知几何，嫫母背面谩人多。
君不见汉宫六六多少人，画图枉却王昭君。
是时当面看写真，却遣琵琶弹塞尘。
不如九京唤起文与可，麝煤醉与竹传神。
和姜邦杰春坊续丽人行
作者：杨万里
朝代：宋

玉人自惜如花面，不许黄鹂鹦鹉见。若令画史识倾城，写遍人间屏与扇。春光嬾困扶不起，吹残玉笙也慵理。是谁瞥见一梳云，微月影中扫穠李。阿昉妵周不姓顾，笔端那得莲生步。无妨正面与渠看，看了丹青无尽处。古来妍丑知几何，嫫母背面谩人多。君不见汉宫六六多少人，画图枉却王昭君。是时当面看写真，却遣琵琶弹塞尘。不如九京唤起文舆可，麝煤醉与竹傅神。
和姜邦杰春坊续丽人行
作者：杨万里
朝代：宋

玉人自惜如花面，不许黄鹂鹦鹉见。若令画史识倾城，写遍人间屏与扇。春光懒困扶不起，吹残玉笙也慵理。是谁瞥见一梳云，微月影中扫秾李。阿昉姓周不姓顾，笔端那得莲生步。无妨正面与渠看，看了丹青无画处。古来妍丑知几何，嫫母背面谩人多。君不见汉宫六六多少人，画图枉却王昭君。是时当面看写真，却遣琵琶弹塞尘。不如九京唤起文与可，麝煤醉与竹传神。
和子上弟春雹
作者：杨万里
朝代：宋

雹子何孤竹屋声，只于花事较无情。
青春已在残红裏，更着渠侬何似生。
和子上弟春雹
作者：杨万里
朝代：宋

雹子何孤竹屋声，只于花事较无情。青春已在残红里，更著渠侬何似生。
和子上第春雹
作者：杨万里
朝代：宋

雹子何孤竹屋声，只於花事軏无情。
青春已在残红里，更著渠侬何似生。
和尤延之见戏触藩之韵以寄之
作者：杨万里
朝代：宋

侬爱山行君水游，尊前风味独宜秋。文戈却日玉无价，器宝罗胸金欲流。欬唾清圆谈者诎，诗章精悍古人羞。子房莫笑身三尺，会看功成自择留。
和尤延之见戏触藩之韵以寄之
作者：杨万里
朝代：宋
体裁：七言律诗

侬爱山行君水游，尊前风味独宜秋。文戈却日玉无价，器宝罗胸金欲流。欬唾清圜谈者诎，诗章精悍古人羞。子房莫笑身三尺，会看功成自择留。
和岩州添倅赵彦先寄四绝句
作者：杨万里
朝代：宋

不见王孙今九春，新词丽曲夹心神。
只言风月平分破，却是江湖一散人。
和岩州添倅赵彦先寄四绝句
作者：杨万里
朝代：宋

昌歜佳辰风自南，黄梅酿出两鬖鬖。
绮琴绣遐能分外，报不如仪独不惭。
和岩州添倅赵彦先寄四绝句
作者：杨万里
朝代：宋

自抟苍壁自抄书，雪乳一瓯香一炉。
有得俸钱无吏青，如公官况世间无。
和岩州添倅赵彦先寄四绝句
作者：杨万里
朝代：宋

雏凤今年又一鸣，芝兰秀发不曾停。州前争探黄金榜，却报城隅最泠厅。
和巩釆若游蒲涧
作者：杨万里
朝代：宋

南中道是岛夷居，也有安期宅一区。屐齿苔痕犹故迹，霓旌鸾佩已清都。元戎解领三千骑，胜日来寻九节蒲。万岳松风和涧水，鸣琴漱玉自相娱。
和巩采若游蒲涧
作者：杨万里
朝代：宋
体裁：七言律诗

南中道是岛夷居，也有安期宅一区。屐齿苔痕犹故迹，霓旌鸾佩已清都。元戎解领三千骑，胜日来寻九节蒲。万壑松风和涧水，鸣琴漱玉自相娱。
和庆长怀麻阳叔二诗
作者：杨万里
朝代：宋

旧雪才追送，新梅又作繁。欣逢上林雁，聊免管城冠。酒债多多在，诗盟久久寒。忽思十年事，有枕不能安。自幼仍投老，相欢不解愁。政缘湖外别，负却竹林秋。佳政真馀事，闻人说甚休。不应野水渡，横此济川舟。
和庆长怀麻阳叔二诗·其一
作者：杨万里
朝代：宋

旧雪才追送，新梅又作繁。欣逢上林雁，聊免管城冠。酒债多多在，诗盟久久寒。忽思十年事，有枕不能安。
和庆长怀麻阳叔二诗·其一
作者：杨万里
朝代：宋

旧雪纔追送，新梅又作繁。
欣逢上林雁，聊免管城冠。
酒债多多在，诗盟久久寒。
忽思十年事，有枕不能安。
和庆长怀麻阳叔二诗·其二
作者：杨万里
朝代：宋

自幼仍投老，相懽不解愁。
政缘湖外别，负却竹林秋。
佳政真余事，闻人说甚休。
不应野水渡，横此济川舟。
和庆长怀麻阳叔二诗·其二
作者：杨万里
朝代：宋

自幼仍投老，相欢不解愁。政缘湖外别，负却竹林秋。佳政真馀事，闻人说甚休。不应野水渡，横此济川舟。
和庆长怀麻阳叔二首
作者：杨万里
朝代：宋

旧雪才追送，新梅又作繁。欣逢上林鴈，聊免管城冠。酒债多多在，诗盟久久寒。忽思十年事，有枕不能安。
和张倅子仪送鞓红魏紫崇宁红醉西施四种牡丹二首
作者：杨万里
朝代：宋

朱墨勾添眼底尘，今年春尽不知春。鞓红魏紫能相访，西子崇宁更可人。洛花移种到松江，国色天香内样妆。老里懒边无好思，为渠觅句却穷忙。
和张倅子仪送鞓红魏紫崇宁红醉西施四种牡丹二首·其一
作者：杨万里
朝代：宋
体裁：七言绝句

朱墨勾添眼底尘，今年春尽不知春。鞓红魏紫能相访，西子崇宁更可人。
和张倅子仪送鞓红魏紫崇宁红醉西施四种牡丹二首·其二
作者：杨万里
朝代：宋

洛花移种到松江，国色天香内样妆。老里懒边无好思，为渠觅句却穷忙。
和张倅子仪送鞓红魏紫崇宁红醉西施四种牡丹二首·其二
作者：杨万里
朝代：宋

洛花移种到松江，国色天香内样粧。
老裏懒边无好思，为渠觅句却穷忙。
和张功父桤木巴榄花韵
作者：杨万里
朝代：宋
体裁：七言律诗

南湖窠木已交加，种榄栽桤更北涯。生眼错呼为夜合，新莺知不是桃花。绿阴四合藏云屋，翠浪全机织素纱。桂隐主人臞见骨，不餐酥酪却餐茶。
和张功父桤木巴榄花韵
作者：杨万里
朝代：宋

南湖窠木已交加，种榄栽桤更北涯。
生眼错呼为夜合，新鶑知不是桃花。
绿阴四合藏云屋，翠浪全机织素纱。
桂隠主人臞见骨，不餐酥酪却餐茶。
和张功父梅诗十绝句
作者：杨万里
朝代：宋

不是春光不早回，却缘春雪勒疏梅。
诗人縰有催花手，有雪堪推花只推。
和张功父梅诗十绝句
作者：杨万里
朝代：宋

今岁柴车总未巾，孤山龙井不曾行。老无半点看花意，遮莫明朝雨及晴。道山堂后数株梅，为底偏于雨里开。到得晴来无一朵，乱飞白雪点苍苔。不是春光不早回，却缘春雪勒疏梅。诗人纵有催花手，有雪堪推花只推。淡淡梅花不要装，真珠楼阁水精乡。骚人词客犹愁冷，紫蝶黄蜂更敢忙。东皇岁岁驾苍龙，只许仙妃万玉从。天上冰霜清入骨，人间桃李若为容。约斋句子已清圜，更赋梅花分外妍。不饮销金传玉手，却来齧雪耸诗肩。道是梅兄不解琴，南枝风雪自成音。玉绳低后金盆落，独与此君谈此心。横斜影里惜花残，忘却人间一鼠肝。莫怨梅残看不足，请君明岁早来看。要与梅花巧斗新，恨无诗句敌黄陈。约斋诗好人仍好，不怕梅花赛却人。老子年来不愿馀，祇惭霜鬓入金铺。故山自有梅千树，梦绕横枝撚断须。
和张功父梅诗十绝句
作者：杨万里
朝代：宋

约斋句子已清圆，更赋梅花分外妍。不饮销金传玉手，却来囓雪耸诗肩。
和张功父梅诗十绝句
作者：杨万里
朝代：宋

老子年来不愿余，秪惭霜鬓入金铺。
故山自有梅千树，梦绕横枝捻断须。
和张功父梅诗十绝句
作者：杨万里
朝代：宋

道山堂後数株梅，为底偏於雨里开。
到得晴来无一朵，乱飞白雪点苍苔。
和张功父梅诗十绝句·其一
作者：杨万里
朝代：宋
体裁：七言绝句

今岁柴车总未巾，孤山龙井不曾行。老无半点看花意，遮莫明朝雨及晴。
和张功父梅诗十绝句·其一〇
作者：杨万里
朝代：宋

老子年来不愿余，祇惭霜鬓入金铺。
故山自有梅千树，梦绕横枝捻断鬚。
和张功父梅诗十绝句·其七
作者：杨万里
朝代：宋
体裁：七言绝句

道是梅兄不解琴，南枝风雪自成音。玉绳低后金盆落，独与此君谈此心。
和张功父梅诗十绝句·其三
作者：杨万里
朝代：宋

不是春光不早回，却缘春雪勒疎梅。
诗人纵有催花手，有雪堪推花只推。
和张功父梅诗十绝句·其三
作者：杨万里
朝代：宋

不是春光不早回，却缘春雪勒疏梅。诗人纵有催花手，有雪堪推花只推。
和张功父梅诗十绝句·其九
作者：杨万里
朝代：宋
体裁：七言绝句

要与梅花巧斗新，恨无诗句敌黄陈。约斋诗好人仍好，不怕梅花赛却人。
和张功父梅诗十绝句·其二
作者：杨万里
朝代：宋

道山堂后数株梅，为底偏于雨裏开。
到得晴来无一朶，乱飞白雪点苍苔。
和张功父梅诗十绝句·其二
作者：杨万里
朝代：宋

道山堂后数株梅，为底偏于雨里开。到得晴来无一朵，乱飞白雪点苍苔。
和张功父梅诗十绝句·其五
作者：杨万里
朝代：宋
体裁：七言绝句

东皇岁岁驾苍龙，只许仙妃万玉从。天上冰霜清入骨，人间桃李若为容。
和张功父梅诗十绝句·其八
作者：杨万里
朝代：宋

横斜影裏惜花残，忘却人间一鼠肝。
莫怨梅残看不足，请君明岁早来看。
和张功父梅诗十绝句·其八
作者：杨万里
朝代：宋

横斜影里惜花残，忘却人间一鼠肝。莫怨梅残看不足，请君明岁早来看。
和张功父梅诗十绝句·其六
作者：杨万里
朝代：宋

约斋句子已清圜，更赋梅花分外妍。
不饮销金传玉手，却来囓雪耸诗肩。
和张功父梅诗十绝句·其六
作者：杨万里
朝代：宋

约斋句子已清圜，更赋梅花分外妍。不饮销金传玉手，却来齧雪耸诗肩。
和张功父梅诗十绝句·其十
作者：杨万里
朝代：宋

老子年来不愿馀，祇惭霜鬓入金铺。故山自有梅千树，梦绕横枝撚断须。
和张功父梅诗十绝句·其四
作者：杨万里
朝代：宋
体裁：七言绝句

淡淡梅花不要装，真珠楼阁水精乡。骚人词客犹愁冷，紫蝶黄蜂更敢忙。
和张功父梦归南湖
作者：杨万里
朝代：宋

一生两事苦相关，从仕居贫併作难。
顾我雪穿行脚袜，羡君身作在家官。
晓分京兆月半璧，夕问南湖水几竿。
桃李能言春满坐，向人犹自诉霜寒。
和张功父梦归南湖
作者：杨万里
朝代：宋
体裁：七言律诗

一生两事苦相关，从仕居贫并作难。顾我雪穿行脚袜，羡君身作在家官。晓分京兆月半璧，夕问南湖水几竿。桃李能言春满坐，向人犹自诉霜寒。
和张功父病中遣怀
作者：杨万里
朝代：宋
体裁：七言律诗

人自穷通诗自诗，管渠人事与天时。鹤长未便贤凫短，梅早那须笑杏迟。公子近来忺说病，老夫秋至不曾悲。人生随分堪行乐，何必兰亭与习池。
和张功父病中遣怀
作者：杨万里
朝代：宋

人自穷通诗自诗，管渠人事与天时。
鹤长未便贤鳬短，梅早那须笑杏迟。
公子近来忺说病，老夫秋至不曾悲。
人生随分堪行乐，何必兰亭与习池。
和张功父送黄蔷薇并酒之韵
作者：杨万里
朝代：宋
体裁：五言律诗

海外蔷薇水，中州未得方。旋偷金掌露，浅染玉罗裳。已换桃花骨，何须贾氏香。更烦曲生辈，同访墨池杨。
和张功父送黄蔷薇并酒之韵
作者：杨万里
朝代：宋

海外蔷薇水，中州未得方。旋偷金掌露，浅染玉罗裳。已换桃花骨，何须贾氏香。更烦麴生辈，同访墨池杨。
和张功父闻子规
作者：杨万里
朝代：宋
体裁：七言律诗

久雨今朝忽作晴，老人怀抱不胜清。仲宣久作登楼赋，望帝更吟当殿声。春去春来浑是梦，花开花落若为情。归心不用渠催唤，自有江鸥与狎盟。
和张器先十绝
作者：杨万里
朝代：宋

不随俗子作蝇营，深入书林寄此生。
已与杜郎争笔阵，更傅俟喜有诗声。
和张器先十绝
作者：杨万里
朝代：宋

向来一别十番秋，消息中间风马牛。
只道故人霄汉去，不应林岳小淹留。
和张器先十绝
作者：杨万里
朝代：宋

学成不必要心齐，眼到前修脚自偕。
挽住春风还独笑，更无一物可装怀。
和张器先十绝
作者：杨万里
朝代：宋

我自穷愁坐缀文，何堪见子可怜生？
两穷政好同诗社，一战犹须债酒兵。
和张器先十绝
作者：杨万里
朝代：宋

散尽千金买尽书，短檠两夜趁三余。
相如自倚多文富，不问家无澹石储。
和张器先十绝
作者：杨万里
朝代：宋

旧闻我里子张子，七字端能出六奇。穷巷有门无剥啄，怪来佳客肯差池。向来一别十番秋，消息中间风马牛。只道故人霄汉去，不应林壑小淹留。谁云涸辙困波臣，合脱青鞋立缙绅。寄与有司高著眼，后来文格待渠新。我自穷愁坐缀文，何堪见子可怜生。两穷政好同诗社，一战犹须倩酒兵。散尽千金买尽书，短檠雨夜趁三馀。相如自倚多文富，不问家无担石储。不随俗子作蝇营，深入书林寄此生。已与杜郎争笔阵，更传侯喜有诗声。漏黄官柳已垂墙，针水公畦未种秧。多谢诗人来得得，踏开三径雨中荒。老夫端欲买江天，抹月批风咽圣贤。他日君来相问当，南溪溪北北山前。学成不必要心斋，眼到前脩脚自偕。挽住春风还独笑，更无一物可装怀。台家搜遍北山莱，倾国如君不用媒。次第幽人出空谷，鹤书即傍日边来。
和张器先十绝
作者：杨万里
朝代：宋

旧闻我里子张子，七字端能出六奇。
穷巷有门无剥啄，怪来佳容肯差池。
和张器先十绝
作者：杨万里
朝代：宋

漏黄官柳巳垂墙，针水公畦未种秧。
多谢诗人来得得，蹈开三径雨中荒。
和张器先十绝
作者：杨万里
朝代：宋

谁云涸辙困波臣？合脱青鞋立缙绅。
寄与有司高著眼，後来文格待渠新。
和张器先十绝·其一
作者：杨万里
朝代：宋
体裁：七言绝句

旧闻我里子张子，七字端能出六奇。穷巷有门无剥啄，怪来佳客肯差池。
和张器先十绝·其七
作者：杨万里
朝代：宋
体裁：七言绝句

漏黄官柳已垂墙，针水公畦未种秧。多谢诗人来得得，踏开三径雨中荒。
和张器先十绝·其三
作者：杨万里
朝代：宋

谁云涸辙困波臣，合脱青鞋立缙绅。
寄与有司高着眼，后来文格待渠新。
和张器先十绝·其三
作者：杨万里
朝代：宋

谁云涸辙困波臣，合脱青鞋立缙绅。寄与有司高著眼，后来文格待渠新。
和张器先十绝·其九
作者：杨万里
朝代：宋

学成不必要心斋，眼到前修脚自偕。
挽住春风还独笑，更无一物可装怀。
和张器先十绝·其九
作者：杨万里
朝代：宋

学成不必要心斋，眼到前脩脚自偕。挽住春风还独笑，更无一物可装怀。
和张器先十绝·其二
作者：杨万里
朝代：宋
体裁：七言绝句

向来一别十番秋，消息中间风马牛。只道故人霄汉去，不应林壑小淹留。
和张器先十绝·其五
作者：杨万里
朝代：宋

散尽千金买尽书，短檠雨夜趁三余。
相如自倚多文富，不问家无担石储。
和张器先十绝·其五
作者：杨万里
朝代：宋

散尽千金买尽书，短檠雨夜趁三馀。相如自倚多文富，不问家无担石储。
和张器先十绝·其八
作者：杨万里
朝代：宋
体裁：七言绝句

老夫端欲买江天，抹月批风咽圣贤。他日君来相问当，南溪溪北北山前。
和张器先十绝·其八
作者：杨万里
朝代：宋

老夫端欲买江天，抹月批风嚥圣贤。
他日君来相问当，南溪溪北北山前。
和张器先十绝·其六
作者：杨万里
朝代：宋
体裁：七言绝句

不随俗子作蝇营，深入书林寄此生。已与杜郎争笔阵，更传侯喜有诗声。
和张器先十绝·其十
作者：杨万里
朝代：宋
体裁：七言绝句

台家搜遍北山莱，倾国如君不用媒。次第幽人出空谷，鹤书即傍日边来。
和张器先十绝·其四
作者：杨万里
朝代：宋
体裁：七言绝句

我自穷愁坐缀文，何堪见子可怜生。两穷政好同诗社，一战犹须倩酒兵。
和张寺丞功父八绝句
作者：杨万里
朝代：宋

断当湖山我与公，问公别後却谁同。
一生海内金石友，万事人间牛马风。
和张寺丞功父八绝句
作者：杨万里
朝代：宋

约斋太瘦古仙真，寄我诗篇字字新。受业陈三能几日，无端参换谪仙人。古来官职妒诗篇，二物双违不肯全。君被诗篇折官职，如何又寄一新编。与子相望天一方，有书无使倩谁将。归鸿欲下还飞去，不作书邮有底忙。金华不敢比东坡，此后东坡尔许多。扰扰胸中百周孔，不愁柳柳笑人何。问讯南湖作么生，日撞金玉奏英茎。无人打杀净饭子，放出渠头七步行。新岁南湖春又浓，海棠旧入我诗中。别来若有相思字，寄与江西花信风。湖边花底旧论诗，再要寻盟今若为。道是莺啼无点泪，教莺闻此也垂洟。断当湖山我与公，问公别后却谁同。一生海内金石友，万事人间牛马风。
和张寺丞功父八绝句
作者：杨万里
朝代：宋

约斋太瘦古僊真，寄我诗篇字字新。
受业陈三能几日，无端参换謪仙人。
和张寺丞功父八绝句
作者：杨万里
朝代：宋

门讯南湖作麽生，日撞金玉奏英茎。
无人打杀净饭子，放出渠头七步行。
和张寺丞功父八绝句·其一
作者：杨万里
朝代：宋

约斋太瘦古仙真，寄我诗篇字字新。受业陈三能几日，无端参换谪仙人。
和张寺丞功父八绝句·其一
作者：杨万里
朝代：宋

约斋太瘦古僊真，寄我诗篇字字新。
受业陈三能几日，无端参换谪仙人。
和张寺丞功父八绝句·其七
作者：杨万里
朝代：宋

湖边花底旧论诗，再要寻盟今若为。道是莺啼无点泪，教莺闻此也垂洟。
和张寺丞功父八绝句·其七
作者：杨万里
朝代：宋

湖边花底旧论诗，再要寻盟今若为。
道是鶑啼无点泪，教鶑闻此也垂洟。
和张寺丞功父八绝句·其三
作者：杨万里
朝代：宋
体裁：七言绝句

与子相望天一方，有书无使倩谁将。归鸿欲下还飞去，不作书邮有底忙。
和张寺丞功父八绝句·其二
作者：杨万里
朝代：宋

古来官职妒诗篇，二物双违不肯全。君被诗篇折官职，如何又寄一新编。
和张寺丞功父八绝句·其二
作者：杨万里
朝代：宋

古来官职妬诗篇，二物双违不肯全。
君被诗篇折官职，如何又寄一新编。
和张寺丞功父八绝句·其五
作者：杨万里
朝代：宋

问讯南湖作么生，日撞金玉奏英茎。无人打杀净饭子，放出渠头七步行。
和张寺丞功父八绝句·其五
作者：杨万里
朝代：宋

问讯南湖作么生，日撞金玉奏英茎。
无人打杀浄饭子，放出渠头七步行。
和张寺丞功父八绝句·其八
作者：杨万里
朝代：宋
体裁：七言绝句

断当湖山我与公，问公别后却谁同。一生海内金石友，万事人间牛马风。
和张寺丞功父八绝句·其六
作者：杨万里
朝代：宋
体裁：七言绝句

新岁南湖春又浓，海棠旧入我诗中。别来若有相思字，寄与江西花信风。
和张寺丞功父八绝句·其四
作者：杨万里
朝代：宋
体裁：七言绝句

金华不敢比东坡，此后东坡尔许多。扰扰胸中百周孔，不愁柳柳笑人何。
和彭仲庄七言
作者：杨万里
朝代：宋

向来年少今老翁，随身不去只有穷。请君与我共看镜，岂复平生冰雪容。秋霖暗天瘦日色，满掇黄花当朝食。何人裹饭问子桑，穷里逢君自为客。空山冻吟只自奇，故人之外谁相知。今年相从岂不好，安得到老长追随。喜君诗思未渠薄，秋后花鹰兔边落。惭我短才涩欲无，霜馀冰涧流还涸。君游宣溪何日来，愁城封闭待君开。定知此行脱寒谷，领取阳春一并回。
和彭仲庄七言
作者：杨万里
朝代：宋

向来年少今老翁，随身不去只有穷。
请君与我共看镜，岂復平生冰雪容。
秋霖暗天瘦日色，满掇黄花当朝食。
何人裹饭问子桑，穷裏逢君自为客。
空山冻吟只自奇，故人之外谁相知。
今年相从岂不好，安得到老长追随。
喜君诗思未渠薄，秋后花鹰兔边落。
惭我短才涩欲无，霜余冰涧流还涸。
君游宣溪何日来，愁城封闭待君开。
定知此行脱寒谷，领取阳春一併回。
和彭仲庄亡言
作者：杨万里
朝代：宋

身来年少今老翁，随身不去只有穷。请君与我共看镜，岂复平生冰雪容？秋霖暗天瘦日色，满掇黄花当朝食。何人哀饭问子乘，穷里逢君自为客。空山冻吟只自奇，故人之外谁相知。今年相从岂不好，安得到老长追随？喜君诗思未渠薄，秋後花鹰兔边落。惭我短才涩欲无，霜余水涧流还涸。君游宣溪何日来？愁城封闭待君开。定知此走脱寒谷，领取阳春一并回。
和彭仲庄对牡丹止酒二首
作者：杨万里
朝代：宋

病身无伴卧空山，石友相从慰眼寒。呼酒撚花谈旧事，牡丹匹似梦中看。老里心情客里怀，逢花不饮若为开。虚名身后真何用，更判生前酒一杯。
和彭仲庄对牡丹止酒二首·其一
作者：杨万里
朝代：宋

病身无伴卧空山，石友相从慰眼寒。呼酒撚花谈旧事，牡丹匹似梦中看。
和彭仲庄对牡丹止酒二首·其二
作者：杨万里
朝代：宋

老裏心情客裏怀，逢花不饮若为开。
虚名身后真何用，更判生前酒一杯。
和彭仲庄对牡丹止酒二首·其二
作者：杨万里
朝代：宋

老里心情客里怀，逢花不饮若为开。虚名身后真何用，更判生前酒一杯。
和彭仲庄对牡丹止酒哦二首
作者：杨万里
朝代：宋

病身无伴卧空山，石友相从慰眼寒。
呼酒捻花谈旧事，牡丹匹似梦中看。
和徐盈赠诗
作者：杨万里
朝代：宋

不谒长安众富儿，不随举子脱麻衣。
片云出岫元无事，催我诗成翻手皈。
无鬼玄谈雕苦空，端能问字过杨雄。
韩琮不生王驾死，乞君明月与清风。
和徐盈赠诗二首
作者：杨万里
朝代：宋

不谒长安众富儿，不随举子脱麻衣。片云出岫元无事，催我诗成翻手归。无鬼玄谈彫苦空，端能问字过杨雄。韩琮不生王驾死，乞君明月与清风。
和徐盈赠诗二首·其一
作者：杨万里
朝代：宋
体裁：七言绝句

不谒长安众富儿，不随举子脱麻衣。片云出岫元无事，催我诗成翻手归。
和徐盈赠诗二首·其二
作者：杨万里
朝代：宋

无鬼玄谈彫苦空，端能问字过杨雄。韩琮不生王驾死，乞君明月与清风。
和徐盈赠诗二首·其二
作者：杨万里
朝代：宋

无鬼玄谈雕苦空，端能问字过杨雄。
韩琮不生王驾死，乞君明月与清风。
和徐衡仲惠诗
作者：杨万里
朝代：宋
体裁：七言律诗

风骚坛上径雄趋，不作俳辞笑矣乎。纸落云烟看醉旭，气含蔬笋薄僧殊。夜来霜月千家满，雨后风埃半点无。安得与君幽讨去，一觞一咏恼西湖。
和徐衡仲惠诗
作者：杨万里
朝代：宋

风骚坛上径雄趋，不作俳辞笑矣乎。纸落云烟看醉旭，气含蔬笋薄僧殊。夜来霜月千家满，雨後风埃半点无。安得与君幽讨去，一觞一咏恼西湖。
和御制琼林宴赐进士余复等诗
作者：杨万里
朝代：宋

圣主临轩士袖然，曲江花底宴群贤。九天日月开清照，四海豪英看广延。祗合致君上尧舜，不应侔德止宗宣。草莱忧国从今始，记取云章第一篇。
和御制琼林宴赐进士余复等诗
作者：杨万里
朝代：宋

圣主临轩士袖然，曲江花底宴群贤。九天日月开清照，四海豪英看广延。秪合致君上尧舜，不应侔德止宗宣。草莱忧国从今始，记取云章第一篇。
和御制琼林宴赐进士余復等诗
作者：杨万里
朝代：宋

圣主临轩士褎然，曲江花底宴群贤。
九天日月开清照，四海豪英看广延。
祗合致君上尧舜，不应侔德止宗宣。
草莱忧国从今始，记取云章第一篇。
和文明主簿叔见寄之韵二首
作者：杨万里
朝代：宋

古声弹九寡，妙学足三多。十载才重见，百年当几何。入州非不肯，出伏即相过。安得看云语，金盆仄白河。黄九陈三外，诸人总解诗。甘心休作许，苦语竟何为。所向公同我，何缘样入时。从来大小阮，一笑更谁知。
和文明主簿叔见寄之韵二首
作者：杨万里
朝代：宋

黄九陈三外，诸人总解诗。甘心休作许，苦语竟何为。所向公同我，何缘样入时。从来大小院，一笑更谁知。
和文明主簿叔见寄之韵二首·其一
作者：杨万里
朝代：宋

古声弹九寡，妙学足三多。十载才重见，百年当几何。入州非不肯，出伏即相过。安得看云语，金盆仄白河。
和文明主簿叔见寄之韵二首·其一
作者：杨万里
朝代：宋

古声弹九寡，妙学足三多。
十载纔重见，百年当几何。
入州非不肯，出伏即相过。
安得看云语，金盆仄白河。
和文明主簿叔见寄之韵二首·其二
作者：杨万里
朝代：宋
体裁：五言律诗

黄九陈三外，诸人总解诗。甘心休作许，苦语竟何为。所向公同我，何缘样入时。从来大小阮，一笑更谁知。
和文远以作醮相疎
作者：杨万里
朝代：宋

涉夏天勤雨，今年定有秋。
试思衝热出，何似带泥游。
轩冕关庄子，江湖着魏牟。
高人香火裏，也到酒边不。
和文远以作醮相疏
作者：杨万里
朝代：宋
体裁：五言律诗

涉夏天勤雨，今年定有秋。试思冲热出，何似带泥游。轩冕关庄子，江湖著魏牟。高人香火里，也到酒边不。
和文远叔行春
作者：杨万里
朝代：宋
体裁：五言律诗

行脚宜晴翠，看云恐夕黄。何村不花柳，此社要柴桑。一笑当谁领，同来得许忙。老怀翻作恶，不剩半分狂。
和文黼主簿叔惠诗之韵
作者：杨万里
朝代：宋
体裁：七言律诗

薄宦江湖苦异途，十年骨肉隔音书。此行政尔见公面，又迫归欤巾我车。安得从容林下去，相从漫浪物之初。念公不是渔竿客，合结丝絇立玉除。
和文黼主簿叔惠诗之韵
作者：杨万里
朝代：宋

薄宧江湖苦异途，十年骨肉隔音书。
此行政尔见公面，又迫归欤巾我车。
安得从容林下去，相从漫浪物之初。
念公不是渔竿客，合结丝约立玉除。
和昌英主簿叔久雨
作者：杨万里
朝代：宋

积雨今晨也解休，殷勤日脚傍花流。
半明衣桁烘梅润，全为农家放麦秋。
更着好风堕清句，不知何地顿闲愁。
新晴佳处无人会，隔柳一声黄栗留。
和昌英主簿叔久雨
作者：杨万里
朝代：宋

积雨今晨也解休，殷勤日脚傍花流。半明衣桁烘梅润，全为农家放麦秋。更著好风堕清句，不知何地顿闲愁。新晴佳处无人会，隔柳一声黄栗留。
和昌英主簿叔久雨
作者：杨万里
朝代：宋

积雨今晨也解休，殷懃日脚傍花流。半明衣桁烘梅润，全为农家放麦秋。更着好风随清句，不知何地频闲愁。新晴佳处无人会，隔柳一声黄栗留。
和昌英主簿叔求潘墨
作者：杨万里
朝代：宋
体裁：七言律诗

颇怯冥搜恼藏神，却思瘗砚学元宾。墨家何以得公重，诗债又来欺我贫。镜面松身纷楚楚，金华笏样本陈陈。懒边此宝端无用，送似草玄扬子云。
和昌英主簿叔社雨
作者：杨万里
朝代：宋

愁已春相背，诗仍债未还。
雨声宜小睡，竹户且深关。
梦钓鸥边雪，衰忘镜裏颜。
起来聊觅句，句在眼中山。
和昌英主簿叔社雨
作者：杨万里
朝代：宋
体裁：五言律诗

愁已春相背，诗仍债未还。雨声宜小睡，竹户且深关。梦钓鸥边雪，衰忘镜里颜。起来聊觅句，句在眼中山。
和昌英主簿叔送花
作者：杨万里
朝代：宋

云岁归时正牡丹，亲庭上寿捻花看。共知春好毋虚掷，更复杯深肯剩残。谁料今兹千万感，强从叔也两相宽。风颠雨急关侬事，时序撩人只暗叹。
和昌英主簿叔送花
作者：杨万里
朝代：宋

去岁归时正牡丹，亲庭上寿捻花看。
共知春好毋虚掷，更復杯深肯剩残。
谁料今兹千万感，强从叔也两相宽。
风颠雨急关侬事，时序撩人只暗嘆。
和昌英主簿叔送花
作者：杨万里
朝代：宋

去岁归时正牡丹，亲庭上寿撚花看。共知春好毋虚掷，更复杯深肯剩残。谁料今兹千万感，强从叔也两相宽。风颠雨急关侬事，时序撩人只暗叹。
和昌英叔夏至喜雨
作者：杨万里
朝代：宋
体裁：七言律诗

清酣暑雨不缘求，犹似梅黄麦欲秋。去岁如今禾半死，吾曹遍祷汗交流。此生未用愠三已，一饱便应哦四休。花外绿畦深没鹤，来看莫惜下邳侯。
和昌英叔觅松枝作日棚
作者：杨万里
朝代：宋

先人手种一川松，为栋为杗似未中。只合茅斋听驱使，为公六月唤秋风。欲和新诗且捻髯，岸巾百匝绕前檐。茅斋或恐清阴薄，更遣苍官去一添。
和昌英叔觅松枝作日棚
作者：杨万里
朝代：宋

先人手种一川松，为栋为杗似未中。只合茅斋听驱使，为公六月唤秋风。欲和新诗且撚髯，岸巾百匝绕前檐。茅斋或恐清阴薄，更遣苍官去一添。
和昌英叔觅松枝作日棚·其一
作者：杨万里
朝代：宋
体裁：七言绝句

先人手种一川松，为栋为杗似未中。只合茅斋听驱使，为公六月唤秋风。
和昌英叔觅松枝作日棚·其二
作者：杨万里
朝代：宋

欲和新诗且捻髯，岸巾百匝绕前檐。
茅斋或恐清阴薄，更遣苍官去一添。
和昌英叔觅松枝作日棚·其二
作者：杨万里
朝代：宋

欲和新诗且撚髯，岸巾百匝绕前檐。茅斋或恐清阴薄，更遣苍官去一添。
和昌英叔雪中春酌
作者：杨万里
朝代：宋

南溪春寒强似冬，南溪春水走玉虹。
雷公戏手行春雪，诗人嘲词便飞屑。
只嫌春雪趁春雷，春容止要渠栽培。
冻作玉花销作雨，多般点缀春庭户。
酒杯如海醉即休，醉中看雪忘却愁。
如何呼酒不痛饮，可令诗肩受凄凛。
少时狂杀老更狂，长恐此意堕渺茫。
醉卿有地分一席，且与先生十分梨花注太白。
和昌英叔雪中春酌
作者：杨万里
朝代：宋
体裁：古风

南溪春寒强似冬，南溪春水走玉虹。雷公戏手行春雪，诗人嘲词便飞屑。只嫌春雪趁春雷，春容正要渠栽培。冻作玉花销作雨，多般点缀春庭户。酒杯如海醉即休，醉中看雪忘却愁。如何呼酒不痛饮，可令诗肩受凄凛。少时狂杀老更狂，长恐此意堕渺茫。醉乡有地分一席，且与先生十分梨花注大白。
和昌英簿叔求潘墨
作者：杨万里
朝代：宋

颇怯冥搜恼藏神，却瘞思砚学元实。墨家何以得公重，诗债又来欺我贫。镜面松身纷楚楚，金举笏样本陈陈。嬾边此宝端无用，送似草玄扬子云。
和易公立投赠之句
作者：杨万里
朝代：宋

日者论文各少年，中间岁月似风旋。
老来书册惟生睡，裏许生涯未苦贤。
好句撩人那得懒，胜流觅纸便争传。
诗坛正欠风骚将，君合为真不用权。
和易公立投赠之句
作者：杨万里
朝代：宋

日者论文各少年，中间岁月似风旋。老来书册惟生睡，里许生涯未苦贤。好句撩人那得懒，胜流觅纸便争传。诗坛正欠风骚将，君合为真不用权。
和昜公立投赠之句
作者：杨万里
朝代：宋

目者论文各少年，中间岁月似风旋。
老来书册惟生睡，里许生涯未苦贤。
好句撩人那得嬾，胜流觅纸便争傅。
诗坛正欠风骚将，君合为真不用权。
和曾克俊惠诗
作者：杨万里
朝代：宋

眼底春光正入年，社前燕子已言旋。
雨多厌听鸠夫妇，病起全疎酒圣贤。
旧喜作诗今已懒，君能得句我先传。
略无好语偿嘉惠，只么从权只么权。
和曾克俊惠诗
作者：杨万里
朝代：宋

眼底春光正入年，社前燕子已言旋。雨多厌听鸠夫妇，病起全疏酒圣贤。旧喜作诗今已懒，君能得句我先传。略无好语偿嘉惠，只么从权只么权。
和曾克俊惠诗
作者：杨万里
朝代：宋

眼底春光正入年，社前燕子已言旋。雨多厌听鸠夫妇，病起全疏酒圣贤。旧喜作诗今已懒，君能得句我先傅。略无好语傥嘉惠，只麽从权只麽樵。
和曾无疑赠诗语及欧阳公事
作者：杨万里
朝代：宋

乌帽红尘媿子陵，绿蓑青笠晚寻盟。
三千里外还家后，七十二回看月生。
与子两人长对酌，笑渠万古浪垂名。
醉翁若是真箇醉，皂白何须镜样明。
和曾无疑赠诗语及欧阳公事
作者：杨万里
朝代：宋

乌帽红尘愧子陵，绿蓑青笠晚寻盟。三千里外还家后，七十二回看月生。与子两人长对酌，笑渠万古浪垂名。醉翁若是真个醉，皂白何须镜样明。
和李与贤投赠之韵
作者：杨万里
朝代：宋
体裁：七言律诗

云海不教鹏怒飞，玉阶也合凤来仪。如何天下李元礼，未遇人间钟子期。夜诵子虚无路达，梦生春草只心知。愿君更奏三千牍，金榜青衫染柳丝。
和李与贤投赠之韵
作者：杨万里
朝代：宋

云海不教鹏怒飞，玉阶也合凤来仪。如何天下李元礼，未遇人间锺子期？夜诵子虚无路达，梦生春草只心知。愿君更奏三千牍，金牓青衫染柳丝。
和李天麟二首
作者：杨万里
朝代：宋

句法天难秘，工夫子但加。参时旦柘树，悟罢岂桃花。要共东西玊，其如南北涯。肯来谈个事，分坐白鸥沙。
和李天麟二首
作者：杨万里
朝代：宋

学诗须透脱，信手自孤高。衣钵无千古，丘山只一毛。句中池有草，子外目俱蒿。可口端何似，霜螯略带糟。句法天难秘，工夫子但加。参时且柏树，悟罢岂桃花。要共东西王，其如南北涯。肯来谈个事，分坐白鸥沙。
和李天麟二首·其一
作者：杨万里
朝代：宋
体裁：五言律诗

学诗须透脱，信手自孤高。衣钵无千古，丘山只一毛。句中池有草，子外目俱蒿。可口端何似，霜螯略带糟。
和李天麟二首·其二
作者：杨万里
朝代：宋

句法天难秘，工夫子但加。参时且柏树，悟罢岂桃花。要共东西王，其如南北涯。肯来谈个事，分坐白鸥沙。
和李天麟二首·其二
作者：杨万里
朝代：宋

句法天难秘，工夫子但加。
参时且柏树，悟罢岂桃花。
要共东西王，其如南北涯。
肯来谈箇事，分坐白鸥沙。
和李天麟秋怀五绝句
作者：杨万里
朝代：宋

双井无人后山死，只今谁子定得灯。
老夫言语浑无味，不但秋来面可憎。
和李天麟秋怀五绝句
作者：杨万里
朝代：宋

小立南溪暮未还，略容老子照哀颜。
颇惊瞑色来天外，未必秋声在树间。
和李天麟秋怀五绝句
作者：杨万里
朝代：宋

漫浪归来岁又秋，依然风月替人愁。奉酬只么随缘句，懒更雕肝与探钩。双井无人后山死，只今谁子定传灯。老夫言语浑无味，不但秋来面可憎。小立南溪暮未还，略容老子照衰颜。颇惊暝色来天外，未必秋声在树间。缀玉联珠辱见投，要知词客解悲秋。侬家幸自无烦恼，却被新诗嫁许愁。夜把新诗百遍开，句如红药与苍苔。如何作许无端甚，押尽车斜始送来。
和李天麟秋怀五绝句
作者：杨万里
朝代：宋

漫浪归来岁又秋，依然风月朁人愁。奉酬只麽随缘句，懒更雕肝与探钩。
和李天麟秋怀五绝句
作者：杨万里
朝代：宋

缀玉联珠辱见投，要知词客解悲秋。
侬家韦自无烦恼，却被新诗嫁许愁。
和李天麟秋怀五绝句·其一
作者：杨万里
朝代：宋

漫浪归来岁又秋，依然风月替人愁。
奉酬只么随缘句，懒更雕肝与探鈎。
和李天麟秋怀五绝句·其一
作者：杨万里
朝代：宋

漫浪归来岁又秋，依然风月替人愁。奉酬只么随缘句，懒更雕肝与探钩。
和李天麟秋怀五绝句·其三
作者：杨万里
朝代：宋
体裁：七言绝句

小立南溪暮未还，略容老子照衰颜。颇惊暝色来天外，未必秋声在树间。
和李天麟秋怀五绝句·其二
作者：杨万里
朝代：宋
体裁：七言绝句

双井无人后山死，只今谁子定传灯。老夫言语浑无味，不但秋来面可憎。
和李天麟秋怀五绝句·其五
作者：杨万里
朝代：宋
体裁：七言绝句

夜把新诗百遍开，句如红药与苍苔。如何作许无端甚，押尽车斜始送来。
和李天麟秋怀五绝句·其四
作者：杨万里
朝代：宋
体裁：七言绝句

缀玉联珠辱见投，要知词客解悲秋。侬家幸自无烦恼，却被新诗嫁许愁。
和李子寿通判曾庆祖判院投赠喜雨口号八首
作者：杨万里
朝代：宋

尘涨冲头不识泥，朝来也解滑霜蹄。
两公玉句惊风雨，把翫都忘日脚西。
和李子寿通判曾庆祖判院投赠喜雨口号八首
作者：杨万里
朝代：宋

謪仙下笔不曾休，句似金盘柘弹流。
我欲将渠卜邻著，对披蘘笠剌渔舟。
和李子寿通判曾庆祖判院投赠喜雨口号八首
作者：杨万里
朝代：宋

雷起嘉山半点苍，乖龙无地著身藏。莫嫌白雨来差晚，但遣黄云作大穰。尘涨街头不识泥，朝来也解滑霜蹄。两公玉句惊风雨，把玩都忘日脚西。雨早些时打麦残，雨迟许日即秧乾。阿谁会得天公意，只道今年乞雨难。梦中檐溜作滩声，幼竹新荷总解鸣。晓色满城浑是喜，更无一寸旱时情。苏湖元以水为乡，春早偏欺润与常。一雨忽来三昼夜，两公卷入八诗章。守臣闵雨几曾欣，两月天高叫不闻。黄纸带将今雨至，分明端为圣明君。谪仙下笔不曾休，句似金盘柘弹流。我欲将渠卜邻著，对披蓑笠刺渔舟。南丰每见每津津，茧纸松煤幻好春。幸与李侯成二妙，更添杨子作三人。
和李子寿通判曾庆祖判院投赠喜雨口号八首·其一
作者：杨万里
朝代：宋

雷起嘉山半点苍，乖龙无地着身藏。
莫嫌白雨来差晚，但遣黄云作大穰。
和李子寿通判曾庆祖判院投赠喜雨口号八首·其一
作者：杨万里
朝代：宋
体裁：七言绝句

雷起嘉山半点苍，乖龙无地著身藏。莫嫌白雨来差晚，但遣黄云作大穰。
和李子寿通判曾庆祖判院投赠喜雨口号八首·其七
作者：杨万里
朝代：宋

谪仙下笔不曾休，句似金盘柘弹流。
我欲将渠卜邻着，对披簑笠刺渔舟。
和李子寿通判曾庆祖判院投赠喜雨口号八首·其七
作者：杨万里
朝代：宋

谪仙下笔不曾休，句似金盘柘弹流。我欲将渠卜邻著，对披蓑笠刺渔舟。
和李子寿通判曾庆祖判院投赠喜雨口号八首·其三
作者：杨万里
朝代：宋

雨早些时打麦残，雨迟许日即秧乾。阿谁会得天公意，只道今年乞雨难。
和李子寿通判曾庆祖判院投赠喜雨口号八首·其三
作者：杨万里
朝代：宋

雨早些时打麦残，雨迟许日即秧干。
阿谁会得天公意，只道今年乞雨难。
和李子寿通判曾庆祖判院投赠喜雨口号八首·其二
作者：杨万里
朝代：宋

尘涨街头不识泥，朝来也解滑霜蹄。两公玉句惊风雨，把玩都忘日脚西。
和李子寿通判曾庆祖判院投赠喜雨口号八首·其二
作者：杨万里
朝代：宋

尘涨街头不识泥，朝来也解滑霜蹄。
两公玉句惊风雨，把翫都忘日脚西。
和李子寿通判曾庆祖判院投赠喜雨口号八首·其五
作者：杨万里
朝代：宋
体裁：七言绝句

苏湖元以水为乡，春早偏欺润与常。一雨忽来三昼夜，两公卷入八诗章。
和李子寿通判曾庆祖判院投赠喜雨口号八首·其八
作者：杨万里
朝代：宋
体裁：七言绝句

南丰每见每津津，茧纸松煤幻好春。幸与李侯成二妙，更添杨子作三人。
和李子寿通判曾庆祖判院投赠喜雨口号八首·其六
作者：杨万里
朝代：宋
体裁：七言绝句

守臣闵雨几曾欣，两月天高叫不闻。黄纸带将今雨至，分明端为圣明君。
和李子寿通判曾庆祖判院投赠喜雨口号八首·其四
作者：杨万里
朝代：宋
体裁：七言绝句

梦中檐溜作滩声，幼竹新荷总解鸣。晓色满城浑是喜，更无一寸旱时情。
和段季承左藏惠四绝句
作者：杨万里
朝代：宋

个个诗家各筑坛，一家横割一江山。祇知轻薄唐将晚，更解攀翻晋以还。遮莫蟠胸书似山，更饶落笔语如泉。阴何绝倒无人怨，却怨渠侬秘不传。道是诗坛万丈高，端能办却一生劳。阿谁不识珠将玉，若个关渠风更骚。四诗赠我尽新奇，万象从君听指麾。流水落花春寂寞，小风淡日燕差池。
和段季承左藏惠四绝句·其一
作者：杨万里
朝代：宋

个个诗家各筑坛，一家横割一江山。祇知轻薄唐将晚，更解攀翻晋以还。
和段季承左藏惠四绝句·其一
作者：杨万里
朝代：宋

箇箇诗家各筑坛，一家横割一江山。
祇知轻薄唐将晚，更解攀翻晋以还。
和段季承左藏惠四绝句·其三
作者：杨万里
朝代：宋

道是诗坛万丈高，端能办却一生劳。阿谁不识珠将玉，若个关渠风更骚。
和段季承左藏惠四绝句·其三
作者：杨万里
朝代：宋

道是诗坛万丈高，端能办却一生劳。
阿谁不识珠将玉，若箇关渠风更骚。
和段季承左藏惠四绝句·其二
作者：杨万里
朝代：宋
体裁：七言绝句

遮莫蟠胸书似山，更饶落笔语如泉。阴何绝倒无人怨，却怨渠侬秘不传。
和段季承左藏惠四绝句·其四
作者：杨万里
朝代：宋
体裁：七言绝句

四诗赠我尽新奇，万象从君听指麾。流水落花春寂寞，小风淡日燕差池。
和汤叔度雪
作者：杨万里
朝代：宋

道得闲来尽未闲，颇缘幽事扰心间。卧听雪作披衣起，不待天明带月看。更觉梅枝殊摘索，只惊蓬鬓却羁单。飞花岂解知人意，风里时时戏作团。
和汤叔度雪
作者：杨万里
朝代：宋

道得闲来尽未闲，颇缘幽事搅心间。
卧听雪作披衣起，不待天明带月看。
更觉梅枝殊摘索，只惊蓬鬓却羁单。
飞花岂解知人意，风裏时时戏作团。
和汤叔度雪
作者：杨万里
朝代：宋

道得闲来尽未闲，颇缘幽事搅心间。卧听雪作披衣起，不待天明带月看。更觉梅枝殊摘索，只惊蓬鬓却羁单。飞花岂解知人意，风里时时戏作团。
和沈子寿还朝天集之韵
作者：杨万里
朝代：宋

愁城不着狂诗客，径超天外华胥国。
苦海惟愁热恼人，别有月中水精域。
浣花一老已九京，何人再筑五言城。
竹斋衣钵传锦里，咄咄云烟飞落纸。
胸中磊磈有余地，语下飘萧无俗气。
诗坛笔阵制中权，势如常山看率然。
观者堵墙颜色沮，惊闻柘弹金盘句。
老夫性癖耽此趣，被渠夜半赤手取。
重阳过了元不知，犹有黄花三两枝。
和沈子寿还朝天集之韵
作者：杨万里
朝代：宋

愁城不著狂诗客，径超天外华胥国。苦海惟愁热恼人，别有月中水精域。浣花一老已九京，何人再筑五言城。竹斋衣钵传锦里，咄咄云烟飞落纸。胸中磊磈有馀地，语下飘萧无俗气。诗坛笔阵制中权，势如常山看率然。观者堵墙颜色沮，惊闻柘弹金盘句。老夫性癖耽此趣，被渠夜半赤手取。重阳过了元不知，犹有黄花三两枝。
和沈子寿还朝天集之韵
作者：杨万里
朝代：宋

愁戈不著狂诗客，径超天外华胥国。
苦海惟愁热恼人，别有月中水精域。
浣花一老已九京，何人再筑五言城。
竹斋衣钵傅锦里，咄咄云烟飞落纸。
胸中磊隗有余地，语下飘萧无俗气。
诗坛笔阵制中权，势如常山看率然。
观者堵墙颜色沮，惊闻柘弹金盘句。
老夫性癖耽此趣，被渠夜半赤手取。
重阳过了元不知，犹有黄花三两枝。
和济翁弟惠诗二首
作者：杨万里
朝代：宋

竟岁不得面，移书焉用频。我方得吾弟，今岂有斯人。海内友非少，谈间子独亲。醉馀无浪语，尤见醉中真。相思何所似，饥者食仁频。此客非常客，诗人太逼人。黄初那足过，子建巧能亲。台阁俱知己，谁能荐子真。
和济翁弟惠诗二首·其一
作者：杨万里
朝代：宋

竟岁不得面，移书焉用频。我方得吾弟，今岂有斯人。海内友非少，谈间子独亲。醉余无浪语，尤见醉中真。
和济翁弟惠诗二首·其一
作者：杨万里
朝代：宋

竟岁不得面，移书焉用频。我方得吾弟，今岂有斯人。海内友非少，谈间子独亲。醉馀无浪语，尤见醉中真。
和济翁弟惠诗二首·其二
作者：杨万里
朝代：宋
体裁：五言律诗

相思何所似，饥者食仁频。此客非常客，诗人太逼人。黄初那足过，子建巧能亲。台阁俱知己，谁能荐子真。
和济翁惠诗
作者：杨万里
朝代：宋

语妙浑忘夜，杯行未厌频。
平生憎俗子，胜处要吾人。
已结诗中社，仍居族裏亲。
酒边不着句，何许见天真。
和济翁惠诗
作者：杨万里
朝代：宋

语妙浑忘夜，杯行未厌频。平生憎俗子，胜处要吾人。已结诗中社，仍居族里亲。酒边不著句，何许见天真。
和济翁惠诗
作者：杨万里
朝代：宋

语妙浑忘夜，杯行未厌频。平生憎俗子，胜处要吾人。巳结诗中社，仍居族里亲。酒边不著句，何许见天真。
和济翁见寄之韵二首
作者：杨万里
朝代：宋

只有高为累，元无俗可离。正缘隔少面，添得许多诗。杜老吟边树，山公醉处池。犹须谋一笑，天许又何时。四海皆兄弟，何如真弟兄。吾今有弟在，眼只为渠横。剩欲驱涛壮，犹应倒峡清。青春不可又，未欲傍长檠。
和济翁见寄之韵二首·其一
作者：杨万里
朝代：宋
体裁：五言律诗

只有高为累，元无俗可离。正缘隔少面，添得许多诗。杜老吟边树，山公醉处池。犹须谋一笑，天许又何时。
和济翁见寄之韵二首·其二
作者：杨万里
朝代：宋
体裁：五言律诗

四海皆兄弟，何如真弟兄。吾今有弟在，眼只为渠横。剩欲驱涛壮，犹应倒峡清。青春不可又，未欲傍长檠。
和王元驹
作者：杨万里
朝代：宋

向来淮海说三秦，脚踏苏门最绝尘。莫道江山歇英气，如今文物有斯人。黄埃九陌谁知子，青竹千年独问津。未得相看已相识，只惭空叹蜀庄珍。
和王元驹
作者：杨万里
朝代：宋

向来淮海说三秦，脚踏苏门最绝尘。
莫道江山歇英气，如今文物有斯人。
黄埃九陌谁知子，青竹千年独问津。
未得相看已相识，只惭空嘆蜀庄珍。
和王元驹
作者：杨万里
朝代：宋

向来淮海说三秦，脚蹈苏门最绝尘。莫道江山歇英气，如今文物有斯人。黄埃九陌谁知子，青竹千年独问津。未得相看已相识，只惭空叹蜀庄珍。
和王司法雨中二首
作者：杨万里
朝代：宋

无那诗愁着莫人，风颠雨急更昏昏。
登临无地可散策，剥啄阿谁来扣门。
安得与渠呼玉酒，醉余同看落金盆。
斋厨索寞如悬罄，惭愧酸寒遣一尊。
和王司法雨中二首
作者：杨万里
朝代：宋

绝怜法曹三尺啄，不辩太仓五升米。胡奴走送今寂然，公路如何令至此。春花秋月千首诗，一字不曾堪疗饥。黄独已空鑱底用，玉徽冻脱琴为灰。穷鬼偏随天下士，再结柳车君但试。不应满腹贮六奇，岂有逐贫无一计。诗中哀怨海样深，青灯搔首夜沉沉。一尊往慰风雨晚，莫管带围宽一眼。
和王司法雨中惠诗二首·其一
作者：杨万里
朝代：宋
体裁：古风

绝怜法曹三尺喙，不办太仓五升米。胡奴走送今寂然，公路如何令至此。春花秋月千首诗，一字不曾堪疗饥。黄独已空镵底用，玉徽冻脱琴为炊。穷鬼偏随天下士，再结柳车君但试。不应满腹贮六奇，岂有逐贫无一计。诗中哀怨海样深，青灯搔首夜沉沉。一尊往慰风雨晚，莫管带围宽一眼。
和王司法雨中惠诗二首·其二
作者：杨万里
朝代：宋

无那诗愁着莫人，风颠雨急更昏昏。
登临无地可散策，剥啄阿谁来叩门。
安得与渠呼玉酒，醉余同看落金盆。
斋厨索寞如悬罄，惭媿酸寒遣一尊。
和王司法雨中惠诗二首·其二
作者：杨万里
朝代：宋

无那诗愁著莫人，风颠雨急更昏昏。登临无地可散策，剥啄阿谁来叩门。安得与渠呼玉酒，醉馀同看落金盆。斋厨索寞如悬罄，惭愧酸寒遣一尊。
和王才臣
作者：杨万里
朝代：宋
体裁：七言律诗

新诗不但不饶侬，便恐阴何立下风。每与胜谈千古事，不知拨尽一炉红。生儿底巧翁何恨，得子销愁我未穷。剩欲苛留老三径，念渠何罪亦山中。
和王才臣
作者：杨万里
朝代：宋

新诗不但不饶侬，便恐除何立下风。每与胜谈千古事。不知推拔尽炉红。生儿底巧翁何恨，得子销愁我未穷。剩欲苛留老三迳，念渠何罪亦山中。
和王才臣再病二首
作者：杨万里
朝代：宋

燕外将心远，莺边与耳谋。如何再卧病，对此两添愁。赤壁还坡老，黄楼只子由。二苏三赋在，一览病应休。诗瘦知春瘦，时乖抑命乖。病过三日雨，门掩半扉柴。不面何曾久，于心便有怀。端能暮出否，溪水减南涯。
和王才臣再病二首
作者：杨万里
朝代：宋

诗瘦知春瘦，时乖抑命乖。病过三日雨，门掩半扉柴。不面何曾久，於心便有怀。端能暮出否，溪水减南涯。
和王才臣再病二首·其一
作者：杨万里
朝代：宋

燕外将心远，莺边与耳谋。如何再卧病，对此两添愁。赤壁还坡老，黄楼只子由。二苏三赋在，一览病应休。
和王才臣再病二首·其一
作者：杨万里
朝代：宋

燕外将心远，鶑边与耳谋。
如何再卧病，对此两添愁。
赤壁还坡老，黄楼只子由。
二苏三赋在，一览病应休。
和王才臣再病二首·其二
作者：杨万里
朝代：宋
体裁：五言律诗

诗瘦知春瘦，时乖抑命乖。病过三日雨，门掩半扉柴。不面何曾久，于心便有怀。端能暮出否，溪水减南涯。
和王道父山歌二首
作者：杨万里
朝代：宋

东家娘子立花边，长笑花枝脆不坚。却被花枝笑娘子，嫁期已是蹉春前。阿婆辛苦住西邻，岂爱无家更愿贫。秋月春风担阁了，白头始嫁不羞人。
和王道父山歌二首·其一
作者：杨万里
朝代：宋
体裁：七言绝句

东家娘子立花边，长笑花枝脆不坚。却被花枝笑娘子，嫁期已是蹉春前。
和王道父山歌二首·其二
作者：杨万里
朝代：宋
体裁：七言绝句

阿婆辛苦住西邻，岂爱无家更愿贫。秋月春风担阁了，白头始嫁不羞人。
和皇太子梅诗二首
作者：杨万里
朝代：宋

梅仙蹈雪步生尘，储后梅诗雪共新。玉句金章云锦字，问天觅得隔年春。
和皇太子梅诗二首
作者：杨万里
朝代：宋

清赏堂前隔俗尘，南枝得雪晓争新。独将却月凌风影，搀献储皇第一春。梅仙踏雪步生尘，储后梅诗雪共新。玉句金章云锦字，问天觅得隔年春。
和皇太子梅诗二首·其一
作者：杨万里
朝代：宋
体裁：七言绝句

清赏堂前隔俗尘，南枝得雪晓争新。独将却月凌风影，搀献储皇第一春。
和皇太子梅诗二首·其二
作者：杨万里
朝代：宋
体裁：七言绝句

梅仙踏雪步生尘，储后梅诗雪共新。玉句金章云锦字，问天觅得隔年春。
和皇太子瑞雪二首
作者：杨万里
朝代：宋

白玉花开碧玉天，萦楼绕殿舞翩然。储皇善颂天皇德，瑞应金穰万万年。揉云挼雾碎成尘，落不曾休酉达辰。鹤禁镂冰成七字，野人拜赐敢辞频。
和皇太子瑞雪二首·其一
作者：杨万里
朝代：宋
体裁：七言绝句

白玉花开碧玉天，萦楼绕殿舞翩然。储皇善颂天皇德，瑞应金穰万万年。
和皇太子瑞雪二首·其二
作者：杨万里
朝代：宋
体裁：七言绝句

揉云挼雾碎成尘，落不曾休酉达辰。鹤禁镂冰成七字，野人拜赐敢辞频。
和皇太子雨中赏梅偶成二首
作者：杨万里
朝代：宋

日到青宫分外长，梅兼白雪一时芳。储皇更著琼瑶句，句里天葩别样香。玉渊堂下一梢长，倚赖春风压众芳。妙句忽从天上落，千花从此总无香。
和皇太子雨中赏梅偶成二首·其一
作者：杨万里
朝代：宋

日到青宫分外长，梅兼白雪一时芳。
储皇更着琼瑶句，句裏天葩别样香。
和皇太子雨中赏梅偶成二首·其一
作者：杨万里
朝代：宋

日到青宫分外长，梅兼白雪一时芳。储皇更著琼瑶句，句里天葩别样香。
和皇太子雨中赏梅偶成二首·其二
作者：杨万里
朝代：宋
体裁：七言绝句

玉渊堂下一梢长，倚赖春风压众芳。妙句忽从天上落，千花从此总无香。
和皇太子雨中赏梅偶成二首·其二
作者：杨万里
朝代：宋

玉渊堂下一梢长，倚頼春风压众芳。
妙句忽从天上落，千花从此总无香。
和益公见谢红都胜芍药之句
作者：杨万里
朝代：宋

江西春好不关渠，只说平园绝世无。牡丹百种移洛苑，海棠千树赛成都。坐令浮花并浪蕊，谁敢涂铅更抹朱。不应一朵翻阶艳，博得龙宫八十珠。
和益公见谢红都胜芍药之句
作者：杨万里
朝代：宋

江西春好不关渠，只说平园绝世无。
牡丹百种移洛苑，海棠千树赛成都。
坐令浮花并浪蕊，谁敢涂铅更抹朱。
不应一朶翻阶艳，博得龙宫八十珠。
和石湖居士范至能与周子充夜游石湖松江诗韵
作者：杨万里
朝代：宋

石湖醉眼小太空，乌纱白紵双鬓蓬。
翰林来从昭回上，满袖天香山水中。
青山半边日欲没，珠宫涌出初圜月。
两仙一棹软琉璃，碎撼广寒桂花雪。
中流浪作凛不回，两手播洒千银堆。
不知浩浩洪流後，曾有慈游奇特来。
古人今人烟一抹，谁煎麟角续弦绝。
一生句里万斛愁，只白秋来千丈发。
和石湖居士范至能与周子充夜游石湖松江诗韵
作者：杨万里
朝代：宋

石湖醉眼小太空，乌纱白纻双鬓蓬。
翰林来从昭回上，满袖天香山水中。
青山半边日欲没，珠宫涌出初圜月。
两仙一棹软琉璃，碎撼广寒桂花雪。
中流浪作凛不回，两手播洒千银堆。
不知浩浩洪流后，曾有兹游奇特来。
古人今人烟一抹，谁煎麟角续弦绝。
一生句裏万斛愁，只白秋来千丈髮。
和石湖居士范至能与周子充夜游石湖松江诗韵
作者：杨万里
朝代：宋

石湖醉眼小太空，乌纱白纻双鬓蓬。翰林来从昭回上，满袖天香山水中。青山半边日欲没，珠宫涌出初圜月。两仙一棹软琉璃，碎撼广寒桂花雪。中流浪作凛不回，两手播洒千银堆。不知浩浩洪流后，曾有兹游奇特来。古人今人烟一抹，谁煎麟角续弦绝。一生句里万斛愁，只白秋来千丈发。
和祝汝玉作举子语之句
作者：杨万里
朝代：宋

玉奴何必减花奴，省识春风作画图。临水隔花看走马，翻身射雁落彫弧。词场君擅倾城色，诗社侬凋觅句须。摩垒致师仰馀勇，政惭连叔答肩吾。
和祝汝玉作举子语之句
作者：杨万里
朝代：宋

玉奴何必减花奴，省识春风作画图。
临水隔花看走马，翻身射雁落雕弧。
词场君擅倾城色，诗社侬凋觅句鬚。
摩垒致师仰余勇，政惭连叔答肩吾。
和祝汝玉作举子语之句
作者：杨万里
朝代：宋

玉奴何必减花奴，省识春风作画图。临水隔花看走马，翻身射鴈落雕弧。词场君擅倾城色，诗社侬凋觅句须。摩垒致师仰余勇，政惭连叔答肩吾。
和章德茂少卿拉馆学之士四人访王德修提干
作者：杨万里
朝代：宋

西玉南金价则同，帝城相对落花风。人如天上珠星聚，谈到尊中竹叶空。白紵乌纱青宝玦，紫鸾黄鹄碧梧桐。千龄此过还孤往，恨杀灯前欠老翁。
和章德茂少卿拉馆学之士四人访王德脩提干
作者：杨万里
朝代：宋
体裁：七言律诗

西玉南金价则同，帝城相对落花风。人如天上珠星聚，谈到尊中竹叶空。白纻乌纱青宝玦，紫鸾黄鹄碧梧桐。千龄此遇还孤往，恨杀灯前欠老翁。
和章汉直
作者：杨万里
朝代：宋

宛水吹波解舫斋，南徐吊古上高台。
岸巾过我灯前语，赠句清于月底梅。
对着酒船手持蟹，管渠秋井骨生苔。
壁间挂舌那能许，一斗百篇真快哉。
和章汉直
作者：杨万里
朝代：宋

宛水吹波解舫斋，南徐吊古上高台。岸巾过我灯前语，赠句清于月底梅。对著酒船手持蟹，管渠秋井骨生苔。壁间挂舌那能许，一斗百篇真快哉。
和章汉直
作者：杨万里
朝代：宋

宛水吹波解舫斋，南徐吊古上高台。岸巾过我灯前语，赠句清於月底梅。对著酒船手持蟹，管渠秋井骨生苔。壁间挂舌那能许，一斗百篇真快哉。
和符君俞卜邻
作者：杨万里
朝代：宋
体裁：七言律诗

朱崖柳色欲春风，庾岭梅花尚雪容。念子南归骑瘦马，只今谁解好真龙。吾乡端是山水窟，何日来同丘壑胸。白鹭青原不妨拣，诛茅结屋看何从。
和符君俞卜邻
作者：杨万里
朝代：宋

朱崖柳色欲春风，庾岭梅花尚雪容。念子南归骑瘦马，只今谁解好真龙。吾乡端是山水窟，何日来同丘岳胸。白鹭青原不妨拣，诛茅结屋看何从。
和罗巨济山居十咏
作者：杨万里
朝代：宋

世方争速化，渠独请真祠。意在升沉外，官无冷热宜。山如辋川尽，地似习家池。若道闲居懒，如何有十诗。
和罗巨济山居十咏
作者：杨万里
朝代：宋

世方争速化，渠独请真祠。意在升沉外，官无冷热宜。山如辋川画，地似习家池。若道闲居懒，如何有十诗。老子朝慵起，春风苦唤行。晴边犹著雪，寒后未闻莺。偶见千峰翠，偏令两眼明。倦来浑欲睡，无处避溪声。只拥书千卷，何须屋万间。新堂傍溪水，大字署蓬山。恰有乘风客，来分半日闲。自煎虾蟹眼，同瀹鹧鸪斑。漫浪真堪老，丁宁勿语人。屐痕浑似齿，巾角小于纶。从事固不恶，贤人也似醇。空瓶未应卧，只恐恼比邻。园花皆手植，梅蕊独禁寒。色与香无价，飞和雪作团。数枝横翠竹，一夜绕朱栏。不惜吟边苦，收将句里看。花柳春全盛，池塘燕学飞。晚晴还小立，暮色不能归。草远天无壁，苔深水有衣。山居自清绝，不必扣禅扉。酒客来中散，诗僧约惠勤。共听茅屋雨，添炷博山云。万事休多问，三杯且一醺。君看醉中语，不琢自成文。秀溪何处好，腊尾与春初。山色梅边净，人家竹里居。先生来得得，一笑意舒舒。归路无灯火，冰轮挂岭隅。且爱灯檠短，宁论剑铗长。芝兰照春紫，编简著人香。贺监聊吴语，昌黎岂楚狂。豹文元炳蔚，未信雾能藏。眼底无群子，毫端有百川。脩名如揭月，馀事亦凌烟。剩欲携藤去，相从听雨眠。恐渠即霄汉，泉石罢潺湲。
和罗巨济山居十咏
作者：杨万里
朝代：宋

只拥书千卷，何须屋万间？
新堂傍溪水，大字署蓬山。
恰有乘风客，来分半日闲。
自煎虾蟹眼，同沦鹧鸪斑。
和罗巨济山居十咏
作者：杨万里
朝代：宋

漫浪真堪老，丁宁勿语人。
屐痕浑似齿，巾角小於纶。
从事固不恶，贤人也似醇。
空瓶未应卧，只恐恼比邻。
和罗巨济山居十咏
作者：杨万里
朝代：宋

眼底无群子，毫端有百川。
修名如扬月，余事亦凌烟。
剩欲携藤去，相从听雨眠。
恐渠即霄汉，泉石罢潺湲。
和罗巨济山居十咏
作者：杨万里
朝代：宋

秀溪何处好？腊尾与春初。
山色梅边净，人家竹里居。
先生来得得，一笑意舒舒。
归路无灯火，冰轮挂岭隅。
和罗巨济山居十咏
作者：杨万里
朝代：宋

老子朝慵起，春风苦唤行。
晴边犹著雪，寒後未闻莺。
偶见千峰翠，偏令两眼明。
倦来浑欲睡，无处避溪声。
和罗巨济山居十咏
作者：杨万里
朝代：宋

花柳春全盛，池塘燕学飞。
脕晴还小立，暮色不能归。
草远天无壁，苔深水有衣。
山居自清绝，不必扣禅扉。
和罗巨济山居十咏
作者：杨万里
朝代：宋

酒客来中散，诗僧约惠勤。
共听茅屋雨，添炷憓山云。
万事休多问，三杯且一醺。
君看醉中语，不琢自成文。
和罗巨济山居十咏·其一
作者：杨万里
朝代：宋

世方争速化，渠独请真祠。意在升沉外，官无冷热宜。山如辋川画，地似习家池。若道闲居懒，如何有十诗。
和罗巨济山居十咏·其一
作者：杨万里
朝代：宋

世方争速化，渠独请真祠。
意在昇沉外，官无冷热宜。
山如辋川画，地似习家池。
若道闲居懒，如何有十诗。